Hoggaamiye al-Shabaab oo dadka Soomaaliyeed cafis ka dalbanaya - Sabahionline.com\nHoggaamiye al-Shabaab oo dadka Soomaaliyeed cafis ka dalbanaya\nWaxa qoray Maxamuud Maxamed oo Muqdisho jooga Maajo 22, 2012\nCali Maxamed Xuseen oo ah hoggaamiyihii hore ee ciidamada al-Shabaab ee gobolka Banaadir, ayaa toddobaadkii ina dhaafay sheegay in uu diyaar u yahay in uu kooxda dhaleeceeyo, kana baxo, taasina waa tallaabo ay falanqeeyayaashu rajeynayaan in ay uga sii dari doonto kala qaybsanaanta kooxda dhexdeeda taal. Taliye hore oo al-Shabaab ka tirsanaa oo la yiraahdo Maxamed Sheekh Cabdullaahi (midig) ayaa 2009-kii kala hadlayey saxaafadda sababta uu uga soo fakaday kooxda. Guuldarrooyinkii millitari ee dhawaan soo gaarey ayaa Hoggaamiyeyaasha kooxda al-Shabaab ka dhex kacshay is-diiddanaan xoog leh. [Yasuyoshi Chiba/AFP] Qodobbo la xiriira\nKa goosasho xoog leh oo wiiqday niyadda al-Shabaab\nDawladda Soomaalida oo abaal-marin ku bixinaysa xogta al-Shabaab\nKa goosashada Xisbul Islaam ee al-Shabaab oo sii takoortay kooxda dagaal yahaniinta ah\nXuseen ayaa cafis weydiistay dadka deggan Muqdisho iyo dhamaan dadka Soomaaliyeed ee ay dhibtu ka soo gaartay falalkii al-Shabaab intii uu isagu talada hayey, Radio Muqdisho oo ay dawladdu gacanta ku hayso ayaa arrintaa Khamiistii (17-ka May) Xuseen oo weli dhuumaalaysanaya oo aan weli si rasmi ah ugu biirin dawladda Soomaaliya ayaa wuxuu sheegay in uu jeclaan lahaa in ay muwaaddiniintu siiyaan xog ku saabsan dadkii uu dulmiyey si uu heshiis iyo cafis uga dalbado. "Haddii aan heli lahaa fursaddaa anigaa dadka toos ula hadli lahaa oo dhaleecayn lahaa al-Shabaab,” ayuu yiri. Waxaan sidoo kale dadka weydiisan lahaa cafis. Taa in aan yeelo diyaar baan u ahay haddii aan helayo fursad aan dadka ugu cudur-daarto.” Hadallada Xuseen ayaa ku soo aadaya waqti ay jirto dhibaato sii qoto dheeraanaysa oo ku saabsan kalsoonida ka dhexaysa hoggaamiyeyaasha al-Shabaab taa oo ay sabab u tahay cadaadiska milliteri oo kooxda uga imanaya ciidamada dawladda Soomaaliyeed iyo kuwa AMISOM, ayay leeyihiin falanqeeyayaashu. Falanqeeyaha siyaasadeed ee la yiraahdo Muxyiddiin Axmed ayaa sheegay in oraahda Xuseen ay ka dhigan tahay “Horumar aan hore loogu arag” taariikhda al-Shabaab. “Tani waa markii ugu horreysay ee hoggaamiye can ah oo ka mid ah madaxda al-Shabaab uu tibaaxo sida uu diyaarka ugu yahay in uu bulshada raalli-gelin siiyo, oo uu dadkana cafis weydiisto,” ayuu Axmed ku yiri Sabahi. Wuxuu intaa ku daray u diyaarsanaanta Xuseen ee in uu al-Shabaab ka soo fakado ay muujinyso sida uu u diiddan yahay hawlaha kooxda iyo weerarrada "waxshinnimada" ah ee ay la beegsanayaan dadka rayidka ah. "Shaacinta uu sameeyey Xuseen ayaa waxay calaamad u noqon kartaa in uu doonayo in uu kooxda ka tago dawladdana isu dhiibo, isagoo ka faa’iidaysanaya cafiska loo fidiyey xubnaha al-Shabaab ee iskood isu soo dhiiba," ayuu yiri Axmed. "Haddii uu Xuseen doorto in uu ku biro geeddi-socodka nabadda oo uu iska daayo qalalaasaha, markaa taasi waa tallaabo geesinnimo leh oo soo jiidan kara hoggaamiyeyaasha kale ee al-Shabaab, gaar ahaan kuwa qunyar-socodka ahi in ay doortaan jidkaa, inta ay goori goor tahay.” Ilaa berigii ay dawladda Soomaaliyeed shaacisay ku baaqidooda cafiska, dhawr dagaalyahan oo al-Shabaab ah ayaa fakaday oo isu dhiibay saraakiisha dawladda. Axmed ayaa sheegay in ay al-Shabaab ku qarka u saaran tahay dagaal gudaha ah boo ka dhex dillaaca hoggaamiyeyaasheeda, gaar ahaan jihaadyahannada mayalka adag iyo kuwa qunyar-socodka ah. "Hoggaamiyaha al-Shabaab [Mukhtar Abu al-Zubayr, oo loona yaqaan] Axmed Godane ayaa ciddiyaha ku dagaallami doona si uu si kasta oo suuroggal ah u cadaadiyo kuwa ka soo horjeeda si uu uga hortago in ay kala jabaan kuwa ugu sarreeya raggiisa.” Ayuu yiri Axmed. “Laakiin hoggaamiyeyaasha qunyar-socodka ah ee isaga mucaaradsan, waxay u dagaallami doonaan in ay ka go’aan dhaqdhaqaaqa oo ay samaystaan koox cusub ama ay dawladda ku biiraan. Ahmed wuxuu sheegay mamnuuciddii Godane ee bishii March uu axsaabta siyaasadeed uu ka mamnuucay meelaha ay ka taliyaan ayaa ka caraysiisay hoggaamiyeyaasha kooxda sida Sheekh Xasan Daahir Aweys iyo Sheekh Mukhtaar Roobow, oo loona yaqaan Abuu Mansuur.\nCusmaan Yuusuf oo ah falanqeeye siyaasadeed oo la socda arrimaha al-Shabaab ayaa sidoo kale sheegay in ay haatan al-Shabaab la il-daran tahay kala qaybsanaan qoto dheer iyo is-af-garan-waa ka dhexeeya hoggaankooda. "Waxaa jirey hawlo firfircooni ku socda iyo waxyaabo kale oo dhamaantood muujinaya in ay kala-duwanaasho sii kordhaysa ka dhexayso hoggaamiyeyaasha al-Shabaab,” ayuu u sheegay Sabahi. Yuusuf ayaa sheegay in u diyaarsanaanta Xuseen ee inuu ka soo baxsado kooxda ay si xooggan u muujinayso in ay kalsooni darro ka dhex jirto kooxda hoggaankeeda oo sidoo kale quus sii gaarey guuldarrooyinka milliteri ee kooxda cadaadiska saaray awgood. "Ilaa berigii ay al-Shabaab shaacisay in ay ku biirtay al-Qaacida bishii February, farqiga u dhexeeya ayaa aad sare ugu kacay waxaanu u xuub-siibtay xiisad colaadeed oo u dhexaysa hoggaanka kooxda," ayuu yiri Yusuf. Falanqeeyaha siyaasadeed ee jaamacaddana wax ka dhiga ee la yiraahdo Maxamed Xasan ayaa Sabahi u sheegay in dhiillada u dhexaysa hoggaanka kooxda ay add u soo ifbaxday markii jihaadyahanka shisheeyaha ah ee Cumar Xamaami oo loona yaqaan Abuu Mansuur al-Amriki la xiray bishii March ka dib markii uu shaaciyey cajalad uu ku sheegayey in uu naftiisa u baqayo, sababta bsaqdintana uu ku sheegay khilff dhinaca tabta iyo aydiyooloojiyadda ah oo ka dhexeeya hoggaamiyeyaasha al-Shabaab. "Khilaafyadaas waxaa uga sii daray markii dhaleecayn fagaare uu kooxda u jeediyey hoggaamiye sare oo kooxda ka mid ah, Sheekh Xasan Daahir Aweys, cambaarayntaas oo ka dhan ahayd hoggaamiyeyaasha kale. Dabadeed waxaa yimid dhaleecayntan ka timid Cali Maxamed Xuseen oo ka markhaati kacaysa kalsooni-darrada dhex taalla hoggaamiyeyaasha al-Shabaab,” ayuu yiri Xasan. “Waxannu arki doonnaa hoggaamiyeyaal al-Shabaab ah oo ka soo horjeesta taliyahooda.” Xasan ayaa dawladda ku-meel-gaarka ah iyo muwaaddiniintaba ugu baaqay in ay ka wada shaqeeyaan soo dhaweynta dagaalyahaniinta iyo hoggaamiyeyaasha soo fakada oo doonaya in ay dawladda isu dhiibaan. Wuxuu sheegay in ay tahay in kuwa soo fakada la siiyo amni iyo ilaalin, si kuwa haray loogu dhiirriggeliyo in ay ka soo tagaan al-Shabaab oo ku soo biiraan hannaanka geeddi-socodka nabadda. Muxuu kula yahay qoraalkan?\n(Codadka oo dhan 135)\nNinkan waa in la saamaxaa sababtoo ah waxa injiilka (baybalka) lagu sheegay: “Dadku dhamaantood way dambaabeen waanay ka gaabiyeen galladii uu eebe la rabay inay gaaraan. Ilaahay waa ilaah wax cafiya” Xitaa haddii dambigeeno sida dhiiga u cas yahay, ilaahay wuxuu awoodaa inuu maydho oo uu ka dhigo caddaan sida barafka. Sidaas ayuu ilaahay inoo sheegay. Markaa iyadoo uu eebe sidaa wax u cafiyo, sideebay bini’aadamku cafis aysan ugu fidin Karin ninkan dambigiisii qiraalka ah?\nCidii diyaar u ah inay kooxda alshabaab ka hadho oo ka baxdo waa in cafis loo fidiyaa, waa hadii qofkaasi u si dhab ah u rabo inuu katago kooxda, oo uusan ina siyaasadaynayn markuu arkay in dabaylaha isbadalku soo dheceen, gaar ahaan marka aynu aragno ifafaalayaasha cadcad ee ku saabsan in kooxdu qarka u saarantahay in dagaalka looga adkaado.\nWaa wax la yaab leh in kooxda alshabaab ay ku dhiirato inay faalo bixiso. Waxaan sheegayaa in argagixisadu aysan waligood dadka xukumi doonin. Anigu waxaan kasoo jeedaa dalka Kenya, waxaanan rabaa in kooxda alshabaab ay ogsoonaadaan in ciidamada difaaca Kenya aysan wax dana ah ka lahayn dalka soomaaliyeed haba yaraatee. Waxaanu kaliya ku raad-joognaa dadka nacasnimadu qaaday ee intay dalkayaga usoo talaabeen ka gaystay dhagaro, waaba intaas arrinku. Waxaa cad inaad dagaalkii ku jabi doontaan, waxa xigaana waa iyadoo dadka soomaaliyeed ee dhabta ahi ay qabsadaan magaalada kismaayo. Waxaad sheegteen in ciidamada reer Kenya ay ku dhex dhibaatoon doonaan soomaaliya, laakiin haataan cida dagaalka ku gacan sarraysaa waa dadka soomaaliyeed ee muwaadiniinta dhabta aha, oo ay caawinayaan ciidamada Kenya. Anaguna kaliya waxaanu u baahanahay ogolaanshaha dadka soomaaliyeed, kuwaasoo iyagu raba inay nabad iyo kala dambayni dhalato, oo dadka nacasnimadu qaadayna ay meesha ka baxaan. Anagu ilaahay hortii ayaanu soomaaliya u nimi si aanu nabad uga dhalino!! Marka bisha ogoosto la gaadhona soomaalidu iyagaa gacantooda isku xukumi doona, waxaanay ku dul shaahayn doonaan xabaalaha argagixisada fulayda ah. Sideebaad ugu dhacdaan inaad isku sheegtaan qaar dagaal barakaysan ah wada, idinkoo argagixiso faraha kula jira? Naarta ha la idinku fogeeyo.\nWalaaleheena Soomaaliyeed, waxaad ku noolaydeen dawlad fashilantay ilaa iyo wixii ka dambeeyay madaxtinimadii Siyaad Barre, waxaanan ilaahay idiinka baryaynaa inaad adduunka tustaan in dhibaato wax idiinku filani uu idin soo maray oo aad haatan u baahantihiin dawlad, si aad u awooddaan inaad adduunka la jaan qaadaan.\nWaa inuu ninkani isu soo dhiibaa dawladda, oo uu si baryo leh u dalbadaa in cafis loo fidiyo oo ay cafiyaan dadkii u qaladka iyo dambiga ka galay. Hadii uu daacad yahay, ha isu diyaariyo in la cafiyo ama in la eed lagu soo rogo.\nHambalyo, waxaad tihiin dagaalyahanno dhab ah, kooxda alshabaab waa inay waxay wadaan faraha kala baxaan, kusoo dhawaada bulshadeena nabada ah.\nNabadeey dhamaantiin, aniga siday ila tahay, marka hore anaga waxaan rabnaa nabad, hor-joogayaasha alshabaabna waxay rabaan in cafis loo fidiyo, sababtoo ah waa dadkeenii, markaa anagana ilaahay ayaan raali galinaynaa, soomaaliyana maalin uunbay nabadoobi doontaa insha allah.\nWaa wax wacan inaan maqalno dhawaaqyada is dhiibista ah ee soo yeedhaya! Arrinkaasi wuxuu ugu yaraan dadka itaalka daran jaanis u siin karaa inay noolaadaan oo ay ka faa’idaystaan khayraadka kooban ee dalkooda ku duugan!\nHadii ilmo yari dhagax kugu soo tuuro, ma waxaad iska dhigaysaa sidii oo aysan waxba dhicin? Dadkani iyagaa ciyaarta bilaabay, dadbadana qaar way laayeen qaarna way dhaawaceen, markaa waa in xadkooda lagu fuliyaa.\nCafiska iyo cadaaladu ma kala hadhaan, waxaanay ila tahay in dadka soomaaliyeed ee maskaxda fayoobi ay ku qosli doonaan cafis loo fidiyo ninkan, wakhti dhawna waa la daldali doonaa. Si kasta haduu uga xunyahay wuxuu gaystay, suuro gal noqon mayso inuu soo nooleeyo dadkii aan waxba galabsan ee ku dhibaatooday kuna dhintay gacantiisa. Talaabadaa uu qaatayna waa mid soo daahday.\nIlaahay isaga waligii ilaah ahaan doona, laakiin arrinkaasi wuxuu u muuqdaa miday adagtahay in bini’aadamku fahmaan. Dad ilaahay garanaya ayaa waxay rabaan inay soomaaliya wax cusub u keenaan, markaa aan u ducayno dadkaas markasta, ilaahayna waa xaq oo cidkasta wuu caawin doonaa, soomaaliyana maalin uumbay ka xoroobi doontaa dagaaladan maalinkasta dhacaaya!!\nAma cambaaree arrinkaa ama ha cambaarayn, alshabaab waxay wadaan dagaal looga adkaan doono.\nxitaa hadii aad dhaleecaysaan, waxba kama qaadi kartaan, alshabaabna waa quwad xaga alle ka timid. Kiristaankiinaan, si dhaksho ah waad u dhiman doontaan hadii alle idmo, dalkana anagaa leh, gaalada Kenya na u daba fadhiisan mayno waxaanu ka yeelayno ama sidaanu u galayno dalkayaga.\narrinkani maaha wax aad loogu qanci kari, ninkan waa in laga xisaabiyaa falalkiisii uu gaystay.\nXuseen waa in fursad la siiyaa uu ku cudurdaarto. Xukuumada soomaaliya waa inay wakhtigan ka faa’idaysataa o ay casuuntaa xuseen, si uu ugu soo biiro oo uu u meelmariyo burburinta kooxda alshabaab ee kismaayo joogta.\nwaxa uu ilayahay qoraalkan mid aan sax ahayn oo aanuqorin qof ehelka saxaafada aan ahayni,aadna wuu uliitaa ereyada iyo weedhalaguqoray.\nwaxaanankulatalinlahaa dadkaqoray inaydadsaxafiyiina udhiibtaan markay waxqorayaan.\nsi uu indhaha dadka usoojiito.\naniga oo ah gabar soomaaliyeed ,waa in aan iska cafinaa maadaama uu ka dalbaday umada somaaliyeed cafis\nWaa hubaal in markuu qofku gaadho heer uu dalbado in cafis loo fidiyo, ay taa macneheedu tahay inuu qiran yahay inuu dunuub galay, laakiin ma aaminsani inay tahay in dadkan mid ka mid ah xitaa la cafiyo. Aniga shaqsiyan waxa iigu darani waa markaan arko iyadoo magaca diinta islaamka lagu ciyaarayo, arrinkaaso kaliya ayaysan suurtogal u ahayn in mid ka mid ah iyaga loo dambi dhaafo.\nNacalaa kuyaal Gaalada halkan iskugu timid ee Mujaahidiinta caayaaya\narrikani wuxu dadka soomaaliyeed u yahay kar saarnaa oo ka dhacay, anigu waxaan ahay wiil soomaaliyeed oo dalkiisii uga soo baxsaday dagaallada salka ku haya qabyaalada iyo siyaasadda. Markii ay talinaayeen maxaakiimtu oo uu hormoodka ka ahaa madaxwaynaha haatan talada haya ee soomaaliya, waxay dadku rumaysteen in riyadoodii nabada ay u riyaaqayeen ay rumowday, laakiin waxa soo faragalisay xukuumadda itoobaya, haatanna kooxda alshabaab. Haddana kooxda alshabaab waxay codsadeen in cafis loo fidiyo, markaa waxaa wacan in aynu cafis u fidino iyaga, kooda kasoo go’aana waa inuu kuwa kale kula taliyaa in waxan ay wadaan uusan ahan jihad, balse uu yahay dano gaar ah oo ay wataan. Kala jabka ku dhacay kooxdani wuxu guul u yahay qof kasta oo muwaadin soomaaliyeed ah, waxaanan ilaahay ka baryayaa in dagaalkan soomaaliya ka socdaa uu dhamaado, si aynu sida dadyowga kaleeto ula mid noqono oo aan nasasho ugu helno dalkeena dhexdiisa, intii aan qaxooti ku noqon lahayn dalalka kale. Ilaahayna ducadaydan ha iga aqbalo.\nTani waxay fursad wacan u tahay horjoogayaasha kale ee kooxda alshabaab si ay cafis u dalbadaan oo looga cafiyo dhamaan wixii ay gaysteen oo dhan, inkastoo ay tahay inay ku jiraan xabsi gaar ah muddo dheer, sababtoo ah waxa laga baqo qabaa in waxyeelo loo gaysto. Ma jirto cid aan cafis loo fidin karin, xitaa haddaad dambiyo culus aad gashay. Waxa loo baahanyahay waa inaad qirato dambiyadaada. Kutubta muqaddaska ahi waxay idin farayaan hadaad tihiin soomaali inaan ilaahay baridaan si uu dalka nabad uga dhaliyo, annaguna haddaanu jaarkiina nahay aad ayaanu uga murugaysannahay mashaakilka iyo silica idin haysta. Ilaahay ha idin caawiyo. Aamiin.\narrinkani waa heerkii ugu sarreeyay ee munaafaqnimada! Waa maxay sababta ku kalliftay inuu hadda dalbado inuu isa soo dhiibo? Ma go’doominta lagu sameeyay ayaa ku kalliftay arrinkan? Ma marin uu ka fakado ayuu waayay? Markii uu dhalinyarada amarka ku siinayay inay wax laayaan, miyuusan ogayn in falkaasi uu yahay dhagar uu hadhawto ka shallayn doono? Waxa weeyaan in dhamaan horjoogayaasha kooxdan la daldalo oo wax cafis ah loo fidin. Kooxdanai waxay gabood ka dhigteen diinta islaamka, iyagoo ujeedadoodu tahay inay wax dilaan, markaa sideebay u rabaan inay haddana isla diinta islaamka ku badbaadaan, diintaasoo ay markii hore dilka u adeegsanayeen? Maxayse uga baqanayaan maanta inay geeri la kulmaan, isla markaana ay usoo dirayaan dad miinaysan oo isku qarxinaaya carruurta aan waxba galabsan? Cidda maanta layn doontaa kooxdani waa isla bulshadii ay iyagu markii hore dilka ku wadeen, kooxda horjoogayaashoodiina haatan qiyaamahoodii ayaa kacay.\nNinkaasi wuxuu hayaa macluumaad badan oo ay u baahanyihiin sirdoonku. Markaa waa in lasoo gacan galiyaa, oo lagala soo baxaa macluumaadkaas, kadibna waa in laga jaraa oo laga xisaabiyaa falalkii bahalnimada ahaa iyo dambiyadii uu ka galay bini’aadamnimada.\nWaa tallaabo wacan, halkaa kasii wada hawsha!!\naduunkan sinaba uma suurtoobayso in laga helo cadaalad, si kasta ha ahaatee, waxaan leeyahay askarta alshabaab wax dambi ah ma laha, laakiin hogaamiyayashooda ayay tahay in la ciqaabo, maxaa yeelay waxaa igu maqaalo ah in dhamaantood ay daroogaysan yihiin, xitaa hadii hogaamiyayashooda la ciqaabo, qof kaliya ayaa cadaalad helaya. Waxaan rajaynayaa in maalinta aaqiro aan natiijo wacan aragno.\nmaaha wax lagu qanci karo\nDadka soomaaliyeed way dhibaatoodeen, ilaahayna waa aqbalay ducadoodii. Waxaan leeyahay xuseen haka hadho oo ha dhaleeceeyo kooxdan, xaga ilaahayna ha usoo laabto isagoo dambi dhaafna waydiisanaya.\nAniga waxay ila tahay ra’yigani wuxuu muujinayaa inay gabi ahaanba fashilmeen. Sidaa awgeed, waxa inagu waajib ah inaynu qolyahan u naxariisano oo cafis u fidino, maxaayeelay hadii cafis loo fidiyo iyaga, waxa laga yaabaa in falalkoodaasi ay hakan doonaan.\nAl Shabab?? Waligood yaan cafis loo fidinin, cadaadiskana ku wada, waayo waxay sababeen dhibaato iyo kadeed badan oo ay u gaysteen dhamaan dalalka geeska iyo badhtamaha afrika. Ninkan xuseen wuxuu isku dayayaa in si xirfadnimo leh u ciyaaro sheekadan, markaa bal hala iswaydiiyo su’aasha ah ninkani miyuu cafis dalban lahaa hadii aanuu dareemin cadaadiska kooxdiisa soo food saaray? Jawaabtu waa maya, markaa waa in la daldalaa dhamaantood!!!\nKuwa toobad keenka ah ee dalbanaaya in la cafiyo waa in la cafiyaa hadii ay daacad yihiin, laakiin kuwa kale waa in cadaaladda la hor keenaa.\nAnigu qof kiristaan ah ayaan ahay, cafiskuna waa arrin aad u muhiim ah, laakiin sidoo kale nabi ciise wuxu yidhi: “wixii aad beertaad midhihiisa guran”, taasoo ay macneheedu tahay in wixii aad beerato aad midhihiisa guran doonto. Markaa hadii dil iyo argagax aad beerato, sideebay suurto gal u tahay inaad midhaha nabada gurato? Waxaan leeyahay cafis dalbada, waxaana laga yaabaa inaad cafis ka heshaan dadka iyo ilaahay, laakiin si uun baa la idiinka xisaabin doonaa falalkiina iyo acmaashiina xun intaydaan dhiman ka hor, sidaasaanay cadaaladu ku timaadaa. Markaa laba arrin ayaa inoo furan: in ilaahay cadaaladiisu ay shaqayso (waa hadii ay dadku ninkan cafiyaan, oo wax kasta ilaahay loo daayo), ama in qaanuunka la adeegsado si uu cadaalad u keeno (qaanuunka tiisu waa hadii dambiiluhu qiraalyahay, xukun fudud ayuu helayaa, hadii uu fakad yahay dabeedna lasoo qabto, wuxuu helayaa xukun qalafsan) – ugu dambayntii, horaa loo yidhi bahal ceedhin ma daayo, ninna caadadii ma baajo!\nwaa tallaabo wacan oo uu qaaday Xuseen, waxaanan rajaynayaa in kuwa kalena ay tusaalahaa wacan ku daydaan.\nNinkan maaha in cafis loo fidiyo, sideebaad ku ogaan kartaan inaysan dadkani ahayn qaar loo soo diray inay baabiiyaan dawlada federaalka ku meelgaadhka ah iyo dalkan ragaaday intiisa kaleba. Waxay ila tahay ninkani in uu kaftamayo, waxaana dhici karta in uu weeraro ka fuliyo soomaaliya dhexdeeda. Aniga ninkan ma rumaysni, waxaana ay u dhawdahay inuu iska dhigayo mid cafis tuugsanaya, isagoo dhab ahaantii ku tala jira inuu fuliyo hawlo sharci darro ah. Alshabaab waa ay ayaan daranyihiin, sababtoo ah hadii ay ogyihiin in dilku yahay dambi, maxay u samaynayaan, waa in ay bixiyaan mag-dhow, wax cafis ah jiro.\nArrinkani waa dambi qirasho xeel dheer oo qalbigiisa ka timi. Qofka bini’aadamka ah ma awoodo inuu la imaado dambi qirasho hor ilaahay ah, ilaa uu dareemo wixii shar ah ee uu gaystay, ka dibna uu dadka ka doont cafis, dadkaaso ay hore isula dagaalamayeen. Ninkan hogaamiyaha ahi waa ka dhab waxani, markaa ilaahay isagaa dambiyada kooda yar iyo kooda waynba dhaafee ninkan ha u dambi dhaafo.\nYa allah….ilaahay ninkan ha u dambi dhaafo. Warbaahinta cafis ha ka dalban ee cafiska ilaahay ka dalbo, oo dadkii aad khaladay waydiiso inay ku saamaxaan. NKT Anigu inbadan ayaan sugayay maalin noocan oo kale ah. Waxay ila tahay waxay arkeen wixii Mubarak ku dhacay.\ntaa hatan waxay alshabaab umuuqataa in hilifaha loolaabay waana carqalab soomaliya ka baxaysa waxaana al shabaab haatan ubanaan ookaliya kudhufo oo kadhaqaaq taasina waxay ubaahantahay in labadiyo sirdoonka ama dharcada alana haka dulqaado colaadahan\nCafis ha loo fidiyo iyaga, laakiin dawlada soomaaliyeed waa inaysan wax awood qaybsi ah iyaga u fidin, waana in qaanuunka la raacaa. Marka milatari ahaan loo hadlayo, khatarteeda ayay leedahay hadii nimankan jagooyin dawlada laga siiyo. sababta waxa ay tahay waxa ay tababareen shaqsiyaad iyaga taageere u ah.\nMaya, arrinkaasi maaha run. In la cafiyo waa qatar idinku soo fool leh. hala daayo si uu helo ciqaabta.\nArrinkani waa wax aan sugaynay waqti walbo oo qalad ahaa, annaguna diyaar ayaanu u nahay inaanu ninkan cafis u fidino, laakiin taas shuruud ayaa ku xidhan.\nAnigoo ah gabar soomaaliyeed waxaan dhihi lahaa sidaad horay u balan qadeen ninkani iska cafiya waa muwaadin soomaaliyeed oo khaladkiisa qirsan\nNinkan maahan in la cafiyo sababtoo ah xiligii uu ka talinayay soomaaliya waxaa dalku soo maray qalaanqal iyo qas. Intaa waxa dheer, waxa macquul ah inuu dheel dheel ku jiro ninkani, taasina ay tahay sababta hadalkan ka keentay, isagoo raba inuu dhibaato intan ka badan uu u gaysto dadka soomaaliyeed ee aan waxba galabsan. Waxaan leeyahay dawlada soomaaliyeed isha ha ku hayso ninkan.\nAdoomada ilaahayoow, Allah ka cabsada oo ogaada in barito aad Allah hortiisa ssoo joogsan doontaan. “Kuwa dambaabay ee wax dulmiyay way ogaan doonaan meesha ay u noqon doonaan nooca ay tahay.” Suratul Shucaraa: Aayada 227. Soomaaliya nabad ayaa usoo socota, muwaadiniinta dhamaantoodna waxaa ku waajib ah inay iskaashadaan oo ay midoobaan si ay dalkooda u dhisaan. Soomaaliya ha nabadoowdo, Soomaaliya ha nabadoowdo.\nAniga waxay ila tahay inuusan ninkani kaftamayn oo uusan dheeldheel ku jirin marka ay hadaladaasi kasoo yeedheen. Waxaanan u malaynayaa inuu hadalkiisa u jeedo macnihiisa, si ay u suurto gasho inuu cafis helo. Waxaan jecelahay inaan dadka soomaaliyeed ku booriyo kuna dhiirigaliyo inay baadigoobaan nabada, oo ay xoojiyaan wada noolaanshaha oo midkoodba midka kale jeclaado. Hadii ay sidaa yeelaan, si wadani nimo ku dheehantahay ayay dalkooda u horumarin doonaan. Waxay ila tahay waa inay ogaadaan in dadku ay kasoo gudbeen oo ay ka horumareen habkii qadiimiga ahaa ee ay khilaafaadkooda ku xalin jireen, ee ku salaysnaa dagaalada ku dhufoo ka dhaqaaqa ah, waxaanay haatan usoo gudbeen inay khilaafaadkooda ku xaliyaan wada hadal iyo dibu u heshiin.\nMa jirto dib u gurasho, ma jirto isu dhiibid kooxda gaangistarada ah ee la magac baxday al-Shabaab\nIyagu waa walaaleheen islaam ah. Inkastoo camalfalkoodu uusan ahayn wax waafaqsan wixii quaraankeena la inoogu sheegay, laakin xitaa (Allah) dadka waa u dambi-dhaafaa, kuwa aan mudneen in loo DAMBI-DHAAFO!\nMa laga yaabaa in arrinkani yahay dabin? Arrinkani kama duwana markay hogaamiyayaasheenu ay intay ay wax yidhaahdaan hadana ay taageeraan kooxaha bilaa sharciga ah… waxaan leeyahay aan arrinka mar labaad ka fikirno.\nmarka uu dagaalku istaago ayaan saamixi doonaa dhimashadeena. Ilaahay wuxuu ina faray inaan nabada soo celinteeda u dagaalano, soomaaliyana dhawaan waxay ka muuqan doontaa maabka aduunka. Anigu waan jeclahay dadka muslimka ah ee ilaahooga ka cabsooda, markay dadkaasi soo banbaxaan, waxaan kasoo dheegan doonaa caqiidadooda adag ee ay alle ku aaminsan yihiin. Carruurteenuna waxay cilmiga atoomiga ku baran doonaan jaamacada Muqdisho, Rashid Al Abdullahina wuxuu ka kaluumaysan doonaa harada Victoria, waxaanuu la fadhiisan doonaa fiidkii Mary, ILAAHAYNA WAA UU KU FARXI DOONAA MAKHLIIQIISA WANAAGSAN.\nIlaahay baan uga mahdinaynaa talaabadaas wacan awgeed.\nTani waxa ay mar marsiiyo u noqon kartaa in la weeraro dadka aan waxba galabsan.\nAnigu waxaan aaminsanahay in arintani ay tahay ciyaar maskaxeed, anakana waan ka dharagsanahay munaafaqnimada dadkan. Markaa ilaahay ha saamaxo.\nArrinkani waa arrin shul ama shal ah, maxaa dhaca marka qof uu kasoo goosto koox? Xubnaha kooxahan intooda badani dhaar ayay maraan , marka hadii aad idinku cafis u fidisaan qof dadkaas ka mid ah, kuwa kale ayaa aargoosi bilaabi doona, iyagoo taa u maraya kordhinta dadka la soo shaqagaliyo iyo kordhinta weerarada oo ay intii hore ka kordhiyaan. Markaa arrinkani waa arrin mugdi badani ku jiro\nWaa in aduunku uu ka fekeraa saamaynta ay bulshadu ku leedahay kahor intaan cafiska loo fidin kuwan. Hadii aan si fudu u dhigo, waa in habka aan u fikirnaa uu si wacan ugu dhisan yahay habka ay u shaqayn doonaan, sababtoo ah iyagu waxay ka dhex shaqaynayaan shabakad, waxaanay yihiin xubno firfircoon oo ku hawlan xidhiidhka dawliga ah.\nCAFIS WAA LA OGOLAAN KARAA HADII HADII AY LAABTA KASOO GO'DAY,KOOXDANI MA AAMINSANA IN NABADDA AY TAHAY MIDDA AY KU TABCI KARAAN HANTI FARA BADAN. KANI MA AHAN DAGAAL JIHAAD AH SIDA AY IYAGA SHEEGANAYAAN, WAA DAGAAL LA XIRIIRA DHAQAALO OO AY KU SAMAYN KARAAN SI NABAD AH HADII AY HUBKA DHIGAAN, ALLOW SOO HANUUNI DUMARKAN IYO CARUURTAN LA MARIN HABAABIYAY.\nhala cafiyo ama yaan la cafiyin, waayaha al-Shabaab aad buu usoo koobmay…..waxaan leeyahay ciidamada Amisom shaqo wacan ayaa qabateen!\nIlaahay nabad ha u keeno walaaleheena soomaaliyeed.\nNinka is dhiibay waa munaafaq, hadiiba uu san ahayd khidad dagaal. dil ayaa ku xukuman. Dagaalkan waa dagaal aan dhamaad lahayn oo aduunka oo dhan ka socday waana dagaal u dhexeeya (islaamka iyo gaalada+munaafiqiin) qof waliba oo muslim ah wuu og yahay waxa ka socda wadamada islaamka sida walaalaheena Falastiin. Muminku wuxuu ku waajib yahay dagaal jihaad ilaa laga waayo wax gaalo ah oo aduunka ku taliya lana baa bi iyo dowladohooda. Alshabaab waxaa mas'uuliyad ka saaran Bariga Africa in ay guulo ka keento inshaa Alaah way guulaysan doontaa. Dadka magaca ku lahaa oo ka baxaayana waa 1 ama 2 qofood oo ciidanba aanan lahayn waxa loo dagaalamaayana waa diin diintana waxaa iska leh Alle ee ma ahan mid lagu taageero Abuu mansuur iyo soomaaliya balse waa mid ula jeedkeedu uu yahay raali galin Alle Subxaanahu watacaalaa.\nNabigeena Muhamad Binu Abdulaahi (SCW) aduunka waxaa yimid isaga oo kaliya oo muslim ah aduunkana oo dhanna gaalo ah hadana waa loo jeeda islaamka meelkasta in uu joogo.\nAlshabaab hadii ay ku soo haraan 5 qofood oo kaliya bilaa ciidan ah hadana Alle ayaa dib u hubaynaya waayo waa imtixan oo iimaankooda ah inta uu gaarsiinan yahay ayaa Alle ku fiirinaya.\nNin ka goostay Al shabaab awoodooda kuma wii qanto xitaa hadii uu goosta Abuu Zubayr xageena wuxuu ku noqonayaa nin ku xukuman dil waana munaafaq. Inshaa Alaah anigoo og iimaankiisa kor ahaaneed mana rajaynaayo in ay taasi dhacdo.\nAmiir Abuu zubayr iyo xarakada guul ayaan idin rajaynayaa.\nCafisku waa aarin muhiim ah aniguna waa taageesanahay wax kasta ha inagu qaato. Nimankan cafiska dalbaday waa in cafis loo fidiyaaa oo la geeyaa xeryaha dhaqan celinta oo meelahaas la dajiyaa mudo ugu yaraan sanad ah. Hadii sidan la yeelo, xukuumadu waxay awoodi doontaa inay go’aamiso heerka dhaqancelinta ah ee ay u baahanyhiin si ay arrimaha bulshada uga qayb qaataan.\nNinkani waa in cafis loo fidiyaa oo bulshada dhexdeeda lagu soo dhaweeyaa.\nWaxa laga yaabaa inuu arrinkani yahay hab ay ku rabaan inay inagu qanciyaan in laga yareeyo cadaadiska aynu iyaga saarnay, laakiin arrinkaasi ma shaqayn doona.\nXuseenoow waxaad tahay geesi, dadkuna waa walaalo oo waa la wada dhashay. Loomana baahna dagaal aafeeya dumarka iyo carruurta.\nRa’yigagu waa sida tan: ninkan waa in la cafiyaa kadibna ay isticmaalaan dawlada federaalka ku meel gaadhka ah, sababtoo ah macluumaad iyo xogo badan ayuu ka hayaa kooxdan, waxaanay isaga u adeegsan karaan in uu u macneeyo xogaha ay helaan. Sidoo kale markasta oo hawlgal kooxda alshabaab ka dhan ah la wado, waa in ninkan goobta dagaalka uu joogaa, si loo tijaabiyo in codsigiisa uu ku doonayo cafiska uu daacad ka yahay bacdamaa ayan jirin cid kale oo ogaan karta wax ka lillaahi ah. Markaa hadii uu goobta dagaalka si culus ugula dagaalamo saaxiibadiisii hore, waxa qofkastaa qiri doonaa in cafiskaa loo fidiyay uu ahaa talaabo wax ku ool ah.\nANIGA KAMA ELO DADKA WALAALAHA AH IN AY DAGAALAMAAN, AAN U ISTAAGNO IN AAN DHISNO BULSHADEENA ISLAAMIGA AH BEDELKA AAN DAGAALAMI LEHEEN, SHAQSI AHAAN WAAN CAFIYAY HADUU ALLE KOR AHAAYE OGOLAADO.\nDadka Soomaaliyeed waa dad jajaban oo hawlkar ah, lamana illaawi karo inay yihiin dad wax ikhtiraaca ama horumar cusub keena. Anigu si daacad ah ayaan u rajaynayaa una baryayaa in Soomaaliya maanta nabadi ka dhalato. Waligay maan u malaynayn in Soomaaliya ay tahay dal sidaa u qurxoon! Bal eega sawirada ciidamada difaaca Kenya oo jooga xeebaha Raas Kaambooni. Marka Soomaaliya nabadi ka dhalato, waxaan qabaa in malaayiin dalxiisayaal ahi ay dalka kusoo qulquli doonaan. Salaan ganacsatada soomaaliyeed ee qurba jooga ahoow, tolow miyaad akhrinaysaan qoraalkan?\nTalaabadani waa talaabo geesinimo ah oo uu qaaday hogaamiyahaasi. Laakiin waxa wacnaan lahayd in kuwa kalena ay sidiisa yeelaan si aynu uga takhalusna dagaalkan tobanaanka sanadood socday, ee mudadaas aynaan helin degenaansho.\nCafiska macnhihiisu waa adigoo intaad si aan jujuub ahayn isugu soo dhiibto ciidamada, kadibna soo horistaaga oo waajaha wixii ciqaab ah ee kugu soo beegma.\nwaar gaalo yar yar ha la waso garcada garcdu dhashay\nanigu waxan leeyahy waa in ciqaab la marshaa waa gaalo yar yar nimanku waxan ku farxsanahy dhabar jabka soo waajahy cadawga dadka soomaliyeed ee u horseeday dhimasho iyo holac ay mariyeen iyo inta firdhadkay ka fidhanyeen alshydaan ku leeday badaha libiya iyo talyaniga iyo waliba inta daafah dunida lagu adoonsado soomaali iyagaa u sobo oohoojiyay dadkodii xageed ku aragtay fof nool oo binaadam oo la gowraco\nAnigu waan la dhacay arrinkaas, kooxda alshabaabna dhamaantood ha kusoo biiraan dawlada oo soomaaliya dib ha u dhisaan, hana ogaadeen in dagaalku dhamaaday oo aanay hadhin wax kale oo loo dagaalamaa.\nHalkaa kasii wada dadaalka walaalahayga muslimka ahoow, alaahu akbar, ilaahay ayaa wayn.\nKooxda alshabaab waa u ayaandaro arrinkani, sababtoo ah hadday ogsoonyihiin in dilku dambi yahay, maxaa ku kalifay inay wax dilaan? waa in ay bixiyaan magdhow. Anigu markaa waan diidanahay wada hadalo nabadeed in kooxdan lala galo, si aysan ugu suurtoobin iyaga inay gabaad ka dhigtaan wada hadaladaas. Anigu mawqifkaygii hore ayaan taaganahy (wakhtigu waa hadda). Haddii ilmaha yari uu ooyo isaguu raba sakiin, waa inaad u dhiibtaa sakiinta.\nKooxdani siday u dhantahay waxay ahayd in la kala daadiyo isla waxkhtigii ay ciidamada difaaca Kenya ay Soomaaliya soo galeen! Talaabadani waa talaabo wacan, kooxdanina siday u dhantahay dhawaan ayay kala jajabi doontaa. Anigu waxaan qabaa in dadka Soomaaliyeed ay nabad-doon yihiin.\nCafiska iyo dambi qirashadu waa laba arrin oon kala hadhayn oo isku xidhan.\nIlaahay wuu cafiyaa kuwa isaga dambi dhaaf waydiista, laakiin waa in qofku ficil la yimaadaa oo uusan hadal kaliya meesha la iman. Maxay tahay sababta keenta in qofku dambi galo oo uu haddana ka cabsado xisaabta iyo cadaalad marinta? Runtii qofka cadaalada la mariyaa wuxuu ka xoroobaa dunida mugdiga ah ee uu ku jiro. Ilaahay waydiiso dambi-dhaaf dabadeedna sharciga is horkeen, dambi dhaafna waydiiso, si aad u dhadhamisid wixii dambi ah ee aad galabsatay. Maxay tahay sababta keentay in aad haddeer ka cabsootaan cadaaladii aad idinku hore dadka ugu diideen inaad ku dhaqdaan? Idinku waxaad saamxi waydeen dadka kale, laakiin nasiibdaro haddeer ayaad ogaateen in xorriyadu qaali tahay, taasaana u sabab ah inaad qarsoodi ku jirtaan. Waxaan idin leeyahay raganimo muuji oo qarsoodiga aad ku jirtid kasoo bax, si aad dadka ugu cadaysid inaad tahay qof Allah aaminsan. Hadii taa lagaa waayo, waxaad wali baqo ka qabtaa xaqiiqda mana tihid qof wali ka toobad keensan wixii aad hore u gaysatay. Waa mahadsantihiin, Weru.\nXuseeen waa in cafis loo fidiyaa, waayo dhamaanteen intaa waynu dambaabnaa waana la ina cafiyaa, markaa maxaa Xuseen uusan cafis u heli karin? Dambigu waa dambi markasta, isaguna wuxuu qirtay inuu qaldanaa, markaa hadii aynaan cafis isaga u fidin, waa la ina canaanan doonaa maalinta qiyaamaha. Anigu ma taageersani in isaga la dilo sidaa dadka qaar ku taliyeen. Waxaan leeyahay dadkaasi laftoodu maaha dad dambi ka madhan, markaa aynu ilaahay u dhaafno isaga si uu wixii uu mutay uga abaal mariyo. Si kastaba ha ahaatee, wuxuu Xuseen diyaar u yahay inuu isa soo dhiibo, ciidamada Kenya iyo kuwa AMISOM midna ma awoodo in ay dilaan nin isa soo dhiibay, waayo waa arrin ka dhan ah xuquuqda bini’aadamka. Haa sidaa waxa la samayn karaa kaliya kadib marka si taxadirleh oon nasasho lahayn loo baadigoobo, kadibna la caddeeyo in uusan isagu ku hawlananyn qorshaynta talaabadiisa soo socota kadib qaraxii Afgooye ka dhacay. Dadka kiristaan ka ah ee reer Kenya waxa weerarada argagixisada ah ka soo gaadhay dhibaato badan. Caruur iyo dumar iyo dad aan waxba galabsan ayaa naftooda ku waayay qaraxyadaas. Laakiin dadka kiristaanka ahi waxay ku wacan yihiin inaysan iyagu waligood argudasho dalbanin, waayo diintoodu waxay faraysaa inay dhib kasta kula tacaalaan baryada eebe, waxaana iyaga ku filan oo u aargudi doona oohintii iyo ilmadii eebe hortiisa kaga dhacday, markaa waa hubaal in kooxda alshabaab ay si xun oo xanuun badan uga shalayn doonaan. Waxaan leeyahay dadka muslimiinta ah aynu cafis u fidino xusseen hadii uu daacad yahay. Hadii anynu sidaasi yeelno, waa cusub ayaa u baryi doona dalka macaan ee Soomaaliya. Waxan leeyahay aynu ilaahay tala saarano oo aynu Soomaaliya jiritaankeeda badbaadino.\nCidii si niyad leh raaligalin u bixisa waa in la cafiyaa, laakiin anigu waxaan dareensanahay xanuun badan, sababtoo ah ninkayga waxa uu u muqdaa inuu ka indha tiran yahay nimanka kale ee AMISOM ka tirsan ee ag jooga! Ka waran hadii loo raro meel u dhow xukuumada xafiiskeeda.\nwaxaan ahay mid ka ah umada soomaliyeed ee ku nool wadanka gudihiisa ok waxaan jeclaan lahaa in ilaahey labada dhan kii roon inoo daayo insha alaah (allaah wuxuu jecelyahay adoomada suubsan oo hadana dhoorsan) marka ilaahey kuwaa hanaga dhigo aaaamiiiin insha allaaaah\nCidkasta oo cafis dalbata waa in la cafiyaa, waa haddii uu dalabkoodaasi yahay mid laabta ka yimi oo ka dhab ah.\nCiidamada difaaca ee dawlada yugaandha way burburin doonaan ama nacaskan ha la cafiyo ama yaan la cafiyin.\nmaxaad ka ogtahay inaysan kuwani ahayn dad la soo diray oo wata qalab casri ah oo u dan leh inay burburiyaan dawlada ku meel gaadhka ah iyo umadan tabaalaysan, maxaadse ka ogtahay inaysan rabin inay ummadda soomaaliyeed u horseedaan saboolnimo waligood ay ku jiraan. Maxaadse ka ogaatay inaysan ahayn yay soo xidhay shaadh oo ido isu soo ekaysiiyay, oo sugaya wakhtiga munaasibka ah si ay asxaabtooda u wargaliyaan oo ay dagaalka xiliga ugu haboon soo qaadaan. Wakhtigaa munaasibka ahi waxa uu noqon karaa wakhtiga uu yimaado bixitaanka ciidamada AMISOM ay dalka ka baxaan, waayo waxa wakhtigaasoo kale u fududaantoona inay cadowgooda si dhib yar ula tacaalaan. ANIGU MARNA MA RUMAYSNI\nTalaabadani waa mid looga dan leeyahay in lagu go'doomiyo kooxda argagixisada ah iyo falalkeedaba oo ay qaateen qaar ka mid ah hogaamiyayaasha kooxdan. Arrinkani waa horumar wayn oo xagga geeddi socodka nabadda ay ka gaadheen dadka Soomaaliyeed.\nisa soo dhibida iyo cafis weydiisi umada somaliyeed waxaa keentay markii ay arkeen qaar ka tirsan alshabab ku in ay sii degayso doonidii ay saarnaayeen markaa waa in ay iskaga boodaan inta aanay la quusin doonidu bada dhexdeeda\nIlaahay ha ka soo hanuuniyo mugdiga oo ha ku hanuuniyo nuurka, walaaleheena soomaaliyeed wakhtiyo qalafsan ayaa soo maray. Waa ilaahay mahadii.\nAan rajayno in uu balantiisa oofiyo\nMasuuliyadu waxay saarantahay dawladda Soomaaliyeed, waana inay dawlada iyo ninkani ay meel dhexe isugu yimaadaan. Habka ay dawladdu ninkan ula dhaqmi doontaa wuxuu saamayn ku yeelan doonaa dadka kale ee kasoo goosan doona kooxdan mustaqbalka. Waxaad tusaale ka dhigataan ninkii Ethiopian ka ahaa ee usoo goostay alshabaab. Ninkaas si wacan ayaa loosoo dhaweeyay oo loo qaabilay, waxaanan qabaa inuu hadda kusii jeedo furinta sii uu halkaa ugu dhinto. Chai ni Kismayo.\nHabka ugu wacan ee dhibaatooyinka Soomaaliya lagu xallin karaa waa cafiska, laakiin waa in cafiskaasi si niyadsami ah loo doonaa oo uu isla markaana uu ku ladhnaadaa balanqaad. Arrinkani wuxuu fursad siinayaa dib-u-heshiisiinta iyo dib-isu-dhexgalka shacabka soomaaliyeed. Waxaan leeyahay kuwa toobad keena iyo dadka la socdaba halaga saaro Soomaaliya oo ha la geeyo dal aammin ah oo ay wixii dambi ay galeen qiraal ku noqon karaan, isla markaana ay kooxaha kaleeto ugu baaqi karaan inay isa soo dhiibaan oo ay kusoo biiraan dadka kale, si loo mideeyo dalka Soomaaliyeed.\nWaa dacaayad ay faafiyeen Maraykanka iyo xulafadiisa dawladaha bariga afrika\nKhaladku waa qayb ka mid ah hiddaha nolosha iyo dabeecada meertada nololeed Aadmiga, ta eemuhiimka ahina ma aha in qofku khaldamo, ee waa sida uu u garawsado khaladkiisa, ugana soo noqdo, waa inaynaan ilaawin sida haddii aynu binu-aadamka aynu ugu gefno ilaahay ina khalqay ee weliba inoo hibeeyay dhamaanba nimcoooyinka gaarka ah iyo kuwa guud, sida irsaaqda, caafimaadka, hawada iyo laydha ay neefsano ama qaadano, araga, neefsiga, dareenka maqal iyo urta iyo kuwa kalee oo badan oo aan lagu koobi karin qoraalo iyo buugaagtoona, iyo weliba sida uu inoogu furay toobadkeen uu inagaga dhaafo dunuubtii aynu galay, iyo weliba sida uu inoogu booriyay inaynu noqono kuwo iyaguna is cafiya.\nSidaas darteed, anigu shakhsiyan waxaan qabaa in la soo dhaweeyo shaksi kasta iyo koox kasta oo Alshabaab ah oo ka toobadkeenta wixii ay umadda ka gashay, waayo Isa saamaxa iyo iscafinta ayaa umaddi ku dhisantaa, halka kala aargoosiga iyo is cafin la,aantu tahay wadadii burburka iyo hooga, taasoo keeni karta in cid kasta oo Alshabaabi go'aansato inay baaqi ku ahaato collaada iyo dagaalka inta ay ka dhimanayso, taasoo sahayan doonta wadada rajada iyo yididiilada ee soo noqoshadda Soomaalidii hore .\nArrinkani waa calaamad ka mid ah calaamadaha aakhiru samaanka. Kitaabka injiilka ama baybalku wuxuu sheegayaa in ka ugu horeeyaa uu ugu dambayn doono, markaa ha la iska ilaaliyo in dadka noocaas oo kale ah aan meel lala marin. Walaalayaal ka fogaada oo iska jira kooxdan shaydaanka ah, oo nabi ciise xagiisa u carara, oo isu diyaariya imaatinkiisa.\nMa laga yaabaa inuu is qarinaayo, oo uu weeraro kale ka wado Soomaaliya? halaga feejignaado wuxuu wado isagu.\nAnigoo ah qof afrikaan ah oo kasoo jeeda dal la jaar ah soomaaliya, ayaan waxan si wayn uga murugaysanahay waxa ka dhacaya dalkaas. Kenya waa dawlada kaliya ee xidhiidh saaxiibtinimo oo dhaw la lahayd dadka soomaaliyeed ee tabaalaysan. Dadkaas dhibtoodu anagana way na saamaysay, waxaanan ilaahay ka baryayaa in mandaqadan nabadi ka dhalato. Ilaahay ha ku hago sidii nolol tan ka wacan ay u gaadhi lahaayeen. Dadka Soomaaliyeed waa dad shaqo badan marka ay haystaan xasillooni annaguna waxana ka faa'idaysan doonnaa howl-karnimadooda.\nAnigoo ah muwaadin reer Kenya ah, waxaan jecelahay inaan ka dalbado walaalahayga Soomaaliyeed inay midoobaan oo dumarka iyo caruurta soomaaliyeedna si wacan u daryeelaan. Anigu sadex sannadood ayaan ka shaqeeyay Soomaaliya, waxaanan runtii ilaahay ka baryayaa in wakhtigan ay nabadi dhalato. Haddii nabad la helo, anaguna waanu booqan doonaa Soomaaliya, anagoo dalxiis ah oo rabna in aanu soo aragno asxaabtayada, oo aynaan u socon in aan xaalad dagaal wax ka qabanno. Fadlan walaalayaal midooba oo dagaalka joojiya, ilaahayna wuxuu idin siiyay khayraad farabadan oo xitaa baatrool leh, hadii aydaan midoobina dadka shisheeyaha ah ayaa idinkala wareegi doona dhammaan khayraadkaas. Bal waxaad ka fakartaan oo aad eegtaan xaddiga kalluunka ah ee ay idinka dhaceen ururada shisheeyaha ahi ee sida sharci darrada ah uga kalluumaysta xeebihiina, taasoo ay ugu wacan tahay idinkoo aan haysanin dawlad dhexe oo khayraadkaas idiin ilaalisa. Waxaan ilaahay ka baryayaa inuu nabad siiyo soomaaliya.\nwaa in qoladan la cafiyaa, waayo qofna ma dhamaystirna.\nDagaalyahanada kooxda alshabaab waa inay muruqooda galiyaan sidii dalkooda ay dib ugu dhisi lahaayeen, oo aysan dagaalka dhiigu ku daadanaayo galin, waayo dagaalkani wuxuu saamayn karaa carruurtooda mustaqbalka fog. Waa inay ogaadaan in dagaalku uusan faa’ido lahayn, markaa hadday Soomaaliya dan ka leeyihiin, waa inay hubka iyo bambaanooyinka iska dhigaan isla wakhtigan xaadirka ooysan sugin barri.\nSi wacan ayaa loo dhigay arrinka, laakiin waxaan kuu sheegayaa in arrinkani uusan ahayn waxaan munaafaqad ahayn.\nRunta marka laga hadlo, waxa ina huran in aynu iska cafino kuwa cafiska dalbanaaya, sababtoo ah sidaas ayuu mustaqbalkeenu ku jiraa. Sideedabana waxii dhacay maxay u dhaceen lama dhahee maxaa lagu dhameyey ayaa ladhahaa. Eebe dalkeena nabad ha kusoo dabaalo.\nArrinkani waa wax dhiiri gelin leh, micnihiisuna waxa weeyaan in dagaalkan lagu guulaystay. Waxaan mahad u jeedinayaa ciidamada difaaca Kenya, anigoo ku mahadinaya geesinimadooda ay arrinka si toos ah ugu jilib dhigeen. Waxaan jecelahay inaan dagaalyahannada kale ugu baaqo inay isa soo dhiibaan.\nJoojiya beenta iyo qorista ama faafinta macluumaadka aan runta ahayn ee aan sal iyo raadka toonna lahayn. Ma ka warqabtaan idaacada Raadiyow Muqdisho iyo dacaayadda ay faafiso? Waxaan idinkula talinayaa inaad warrarkiina ka qaadataan idaacadda Raadiyow Andalus, si aan u ogaanno marka aad soo xigataan wararka!\nanigu arrinkan ma rumaysni, waayo waxay iska dhigayaan qaar raba in la saamaxo, iyagoo og inay ku jiraan hawlo sharci darro ah.\nDadka Soomaaliyeed iyo aduunkuba waxay cafis u fidin karaan oo kaliya marka kooxdan la baabi'iyo oo dadkii waxyeeloobayna magdhaw loo fidiyo. Teeda kale, waa inuu sharaxaad ka baxsha sababta keentay in kooxdan la aasaaso.\nHaddii xaaladda hogaamiyayaasha alshabaab ay sidaa tahay, arrinkaasi wuxuu cadaynayaa inay guuldaraysteen. Laakiin waxan ka shaki sanahay inay khiddad wadaaan ay ku rabaan inay dadka ku beerlaxawsadaan. Waxaa weeyaan in aynu ogaano in kooxda alshabaab ay tahay koox dambiilayaal ah, waxaana waajib ah in wax kasta ha qaadatee laga hortago oo laga takhaluso. Waa in aynu ogaanaa in kooxdani ay argagixiso ku riday muwaadiniin badan, markaa waxay dhib gaysteen waa in laga jaraa.\nbilshardi, hadii ay balan qaadaan inaysan dib usoo noqonayn, oo la raacayo wixii uu dasturuku arrinka ka qabo markaa kadibna la qaado tallaabooyinka waajibka ah, haddii markaa taa micneheedu yahay in cafis loo fidiyo iyaga markaa halloo fidiyo waxba kuma jabna\nilama wanaagsana waayo waxay halis galinaysaa amaanka xuseen\nhala dilo maxaa yeelay waxa uu isoo dhiibay waqti uu dadka islaamka ah soo dhameeyay laguna dhawyahay qabashadiisa fadlan hala dabar jooyo mashii lagu arko\nMaaha in kuwaasi cafis loo fidiyo haba yaraatee, waxaana iyaga ku waajib ah inay isa soo dhiibaan oo laga jaaseeyo khasaarihii ay gaysteen.\nMagaca alle dartii, waxaanan leeyahay soomaalidu ha midawdo oo nabada iyo degenaanshaha geeska afrika ha u midawdo. Marka dadku midoobaan, kooxaha shisheeyaha ahi dalka way ka bixi doonaan waayo midawga dadka ayaa danahooda kala tuuri doona.\ncafis malaha waa munaafaq everyone shabaab ahaana xukmigiisa waa dil hada markii ayburbureen ayuu midkasto cafis cafis leyahay war dadkii lagowracay dadkoodi maaku cafinaa war dadkii latooktay dadkoodi maaku cafonaa munaafaq ani hadaan ku xakumilahaa waxaan kugu xakumilahaa xibinba mar in lagaa gooyo\nKooxda Alashabaab waa in lagu dhiiri-galiyaa inay cambaareeyaan falalk gacan ka hadalka wata, oo ay kusoo biiraan xukuumada soomaaliyed, si ay uga qaybqaataan dhismaha dawlad nabdoon oo loo dhisayo jiilasha soo socda. Dhiiga dadka oo la daadiyaa maaha wax diinta ka mid ah…Soomaaliya xaga nabada ayay ku sii socotaa, waxaana muwaadiniinta dhamaantood ku waajib ah inay gacmaha is qabsadaan oo ay dib u dhisaan dalkooda…Somaaliya nabad ha hesho, Somaaliya nabad ha hesho..\nHaa, waxaa loo baahan yahay in la isa saamaxo, sababtoo ah waxaynu nahay bini’aadam, sidaa darteedna khalad ayaa naga dhici kara.\nAnigu waan la dhacay arrinkan, waana wax dhiiri galin u ah hogaamiyayaasha kale ee alshabaab ee ku fakaraaya inay ka falaagoobaan kooxda. Waxaan leeyahay xukuumada Soomaaliyeed, fadlan balanqaadkiinii fuliya ee aad balan qaadeen in aad xubnaha kooxda ka falaagooba ammaankooda sugtaan. Soomaaliya nabad ka dhalataa waxay ka dhigan tahay dalalka bariga afrika oo iyana nabadi ka dhalato.


Maamulka KMG ee magaalada Kismaayo oo sheegay inay dar-dar galinayaan howlihii maamulka – Radio Daljir\nOktoobar 19, 2012 7:28 b 0\nKismayo, Oct 19 – Maamulka KMG ee magaalada Kismaayo? oo ka kooban saraakiil ka mid ah militariga dowladda Soomaaliya iyo? Raaskambooni ayaa si rasmi ah u bilaabay howlihii maamulka ee ka jiray magaalada Kismaayo, kadib ka bixitaankii magaalada ee ururka Al-Shabaab.\nC/naasir Seeraar Maaxi oo ah afhayeenka iyo madaxa arimaha bulshada ee maamulka KMG ee magaalada Kismaayo ayaa waraysi uu siiyay radio Daljir? ku sheegay dhismaha guddigan in looga golleeyahay? dib usoo celinta howlihii maamulka ee ka jiray magaalada si faraha uusan uga bixin amnigii magaalada.\nWaxaa uu sheegay guddiyada oo ka kooban gudiga nabadgalyada, gudiga garsoorka, guddiga maaliyadda, iyo guddiga arimaha bulshada , guddiga samafalka iyo hay’daha dhamaantood uu u qabsoomay howllo fiican, ayna ku howlanyihiin kor u qaaddida adeegyada bulshada ee magaalada.\nAfhayeenka maamulka Kismaayo C/naasir Seeraar ayaa sheegay howlgalada ciidamada huwanta ah ay ka sameeyeen magaalada Kismaayo lagu soo qabqabaty dad badan oo lasoo taagayo maxkamadda siloogu qaado eedaymaha loo haysto.\nSidoo kalle, waxaa uu sheegay inuu meel wanaagsan marayo qabanqaabada shirka IGAD ka waddo? magaalada Kismaayo oo lagu dhisi doono maamulka Jubba Land, iyadoo dowladda Soomaaliya iyo beelaha Jubooyinka ay ka qaybqaadan doonaan.\nMagaalada Kismaayo oo ah magaaladii ugu muhiimsanayd ee ururka Al-Shabaab uu lumiyay ayaa siweyn loo? dhowrayaan waxa kasoo bixi doona shirka dhawaan loo balansanyahay in magaalada lagu qabto.


Xog: Magacyada xubno Shabaab ah oo Mareykanka uu duqeyn ku baadi goobayo | Arrimaha Bulshada\nHome Bulshada Xog: Magacyada xubno Shabaab ah oo Mareykanka uu duqeyn ku baadi goobayo\nXog: Magacyada xubno Shabaab ah oo Mareykanka uu duqeyn ku baadi goobayo\nBulsha:- Dowlada Mareykanka ayaa sheegtay inay ugaarsaneyso Hogaamiyayaasha maleeshiyaadka Shabaab ee sida tooska ah uga howlgala Saldhigyada ku yaalla Gobolka Shabellaha Hoose.\nDowladu waxa ay tilmaantay inay si gaara u doondooneyso Hogaamiyayaasha ay ka go’do talada Kooxda kuwaa oo hadda isku khilaafsan go’aan ka gaarista ku biirida Daacish.\nTaliyaha Ciidanka Mareykanka ka jooga Africa ee AFRICOM General Thomas Waldhauser, ayaa sheegay inay dajiyeen qorsho fog oo suuragalinkara in muddo kooban lagu dilo Hogaamiyayaasha ugu sareeya Shabaab.\nGeneral Thomas Waldhauser, waxa uu sheegay in dilalka iyo ugaarsiga Hogaamiyayaasha Shabaab ay u adeegsan doonaan diyaaradaha aan duulimaadka laheyn.\nGeneral Thomas Waldhauser, ayaa carab dhabay in shaqsiyaadka ay sida gaarka ah u doondoonayaan ay kamid yihiin Horjoogaha Shabaab Axmed Diiriye (Abuu Cubeyda) iyo Ku-xigeenkiisa Mahad Karataay.\nGeneral Thomas Waldhauser, ayaa ka digay in deegaanada ay ku sugan yihiin Hogaamiyayaasha Shabaab ay ka agdhawaadan dadka shacabka ah, waxa uuna farta ku goday inay ka go’an tahay inay soo afjaraan shaqsiyaadkasi.\nGeesta kale, General Thomas Waldhauser, ayaa ku baaqay in Shabaab ay ka faa’iideystaan cafiska uu u fidiyay Madaxweynaha Somalia.


Waxtarka Noocyada Mawduuca ee B2B Suuqgeynta Warbaahinta Bulshada | Martech Zone\nNoocee noocee ah ayaa laga dallacayaa warbaahinta bulshada oo bixisa saameynta ugu weyn? Waad la yaabi kartaa. Maskaxda ku hay in liiskan noocyada noocyadu aanu ahayn waxa guud ahaan si fiican u qabta - kaliya jawaabta ka soo iibsadayaasha B2B ee ku saabsan waxyaabaha leh saamaynta ugu badan ka dib markay eegeen markii bulshada lala wadaagay.\nMudnaanta, waa tan liiska noocyada ugu saameynta badan ee qeexitaannada ka soo baxa Eccolo Media:\nStudies Case - Sawirro faahfaahsan oo ku saabsan sida macaamiisha u geeyo alaabada ama adeegyada iibiye.\nTilmaamaha Farsamada ee Faahfaahsan - sharaxaad qoto dheer oo ku saabsan astaamaha astaamaha iyo shaqeynta, ama tilmaamaha tallaabo tallaabo ee loogu talagalay hirgelinta xalka tiknoolajiyada.\nWaraaqaha White - falanqaynta tiknoolajiyada ama arrimaha ganacsiga iyo isbeddellada ka imanaya inta badan madax-bannaanida, iibiyeyaasha-dhexdhexaad dhexdhexaad ah\nPodcasts - duubista maqalka ee markhaatiyada macaamiisha ama wadahadal lala yeelanayo khubarada mowduucyada laga sii daayo Websaydhka ama lagu soo dejisan karo desktop ama aaladda gacanta\nblog Posts - qoraallo kooban oo khadka tooska ah looga diro oo mawduucyada hadda jira ku daaweeya qaab aan rasmi ahayn, iyadoo looga dan leeyahay ka-qaybgalka macaamiisha iyo rajooyinka.\nInfographics - matalaadda muuqaalka ee xogta iyo isbeddellada, iyada oo ujeedadu tahay in si kooban loogu gudbiyo macluumaadka adag.\nvideos - waxaa loo isticmaalay isgaarsiin suuq ballaaran ah, laga bilaabo markhaatiyada macaamiisha illaa bandhigyada alaabada illaa wareysiyada fulinta.\nQoraallada - macluumaadka alaabta, adeegga, ama iibiyaha.\nWargeysyada - joornaalka dhaqameed ee qaabka elektaroonigga ah oo sida caadiga ah ku soo koobaya maqaal deg deg ah oo leh xiriiriyeyaal daaweyn dheer\neBuugaag - dukumiintiyo qaab-dheer ah oo loogu talagalay in lagu isticmaalo qaab dijitaal ah, iyagoo u gudbinaya macluumaadka qaab muuqaal ah oo dhiirrigelin iyo inta badan is-dhexgal ah.\nWebinars - aqoon-isweydaarsiyo khadka tooska ah laga bixiyo oo bixiya bandhigyo ama aqoon isweydaarsiyo ha ahaadeen kuwa nool ama qaab horay loo sii qorsheeyay oo dalab ah.\nXaashida Waraaqaha Tartanka - isbarbar dhig sifooyinka iyo howlaha alaabada laga helo iibiyeyaal badan.\nMajaladaha Macaamiisha - daabacaadda iyo khadka tooska ah, gaarsiinta wararka shirkadda iyo sahaminta arrimaha muhiimka ah iyo isbeddellada.\nMuqaal Muqaal ah - bandhigyada khadka tooska ah ee internetka oo daboolaya faahfaahinta sheyga ama isbeddellada muhiimka ah, sida caadiga ah iyadoo xoogga la saarayo jaantusyada iyo sawirrada.\nMugga saddexaad ee Eccolo Media 2015 B2B Warbixinta Sahaminta Mawduuca Teknolojiyada, waxaan weydiinay kuwa teknoolajiyada iibsada, injineerada ilaa c-suite, inay noo sheegaan waxa ay ku cunayaan kanaalka bulshada inta lagu jiro iibsashada tikniyoolajiyadda.\nHay'addeena ayaa soo saartay hanaan caqli gal ah oo aan ugu yeerno dhisme maamulka nuxurka macaamiisha. Inkasta oo kor ku xusan ay ka hadlayaan waxa ugu saameynta badan ee go'aanka iibsiga, maskaxda ku hay inaad caadi ahaan tahay inaad adeegsato qaabab yar oo saameyn yar si aad ugu jiidato iibsadayaasha qoto dheer. u horseed qof inuu codsado daraasad kiis.\nMaaha wax u fudud sida nooc ka kooban noocyada kale, waa sida ay ugu wada shaqeeyaan guud ahaan istiraatiijiyadda marinka iskutallaabta. Waa kuwan macluumaad kale oo waaweyn oo lagu bixiyay muuqaalkan ka socda Eccolo Media, Maxay Ka Koobantahay Bulshadu Racfaan Galmo?\nTags: faylasha maqalkamaqaalo blogposts blogBlogsdaraasadowaraaqaha shaqada ee tartamada iibiyamaamulka nuxurkanoocyada nuxurkamajaladaha macaamiishaTilmaamaha tiknoolajiyada oo faahfaahsandheefshiidkaeBuugaagEmail MarketingemailsFiidiyowyada SuuqgeyntaSuuqgeynta WebinarmultimediawargeysyadaPodcastssheekooyinka guushaMuuqaal duubey webkawaraaqaha caddaanka ahwhitepapers\nXalka Waqtiga-dhabta ah ee lagu hagaajinayo Ka-qaybgalka Emailkaaga


Xeerka iyo Xigmadda Shiribka” Q27AAD W/Q/ Xasan Cabdulle Calasoow “Shiribmaal” | Laashin iyo Hal-abuur\nXeerka iyo Xigmadda Shiribka” Q27AAD W/Q/ Xasan Cabdulle Calasoow “Shiribmaal”\nHaddaan sii amba qaadno qormooyinkii taxanaha noo ahaay ee “Xeerka iyo Xigmadda shiribka” qeybtaan waxaan kusoo qaadanayaa laashin Caan ka ah dhulka Soomaaliyeed, gaar ahaan, Goballada Shabeellaha dhexe, Galgaduud, iyo Banaadir. Shiribyadiisana mah-maah ahaan loo adeegsado awooddooda, iyo miisaanka culayskooda dartood. dadka aan aqoonta buuran u lahayn shiribka iyo habdhiciisa waxay u haystaan mah-maah xigmadaysan. haddaba shiribyada aan ku faaqidayno qoraalkaan waxaa leh: Sheekh, Macallin, murtiyahan, Laashin: Macallin Xasan Maxamuud Maxamad (Macallin Xasan Filadheere, A.U.N.). Laashinku wuxuu ahaa Eebbe how raxmadee, hal-abuur Shiribyadiisu ku milmeen maskaxda dadyowga Soomaaliyeed ee Shiribka xiiseeya, wuxuuna ku noolaa ama uu ka soo jeeday Degmada Aadan Yabaal ee gobalka Shabeellaha dhexe laakin ma ahayn nin xaafad ku xayndaaban oo wuxuu shirib iyo wacdiba u aadi jiray, Xarardheere, iyo Mareeg ilaa Muqdisho maadaama uu ahaa macallin usoo joogay dhacdooyinkii saancaddaalaha, gumaytihii reer Yurub gaar ahaan Talyaaniga. Ma ahayn sheekh Caalim ah oo dadka kala xugmiya wuxuuse ahaa macallin bartay Qur’aanka Kariimka, oo shaqal ruug ah dugsina haayay oo Diinta faafinayay, Ilaahayna wuxuu ku mannaystay Murti iyo macno miisaaman, sida aan raadraaca ku helay waxa soo wax baray Sheekh Muxyaddiin Celi, Eebbe ha u wada naxariistee.\nHaddaan ku billaabo shirib halxiraale ah oo uu ku xujeeyay laashin asaaggii ah oo ay goob wada joogeen. Laaahinkii xujeeyay wuxuu ku shirbay:\n“Adaa Alifya wow unkee\nWahum uluufun waa intaay?”\n(Wuhum-Uluufun waa aayad ka mid ah Qur’aanka kariimka ah).\nأَلَمْ تَرَ إِلَى الَّذِينَ خَرَجُوا مِن دِيَارِهِمْ وَهُمْ أُلُوفٌ حَذَرَ الْمَوْتِ فَقَالَ لَهُمُ اللَّـهُ مُوتُوا ثُمَّ أَحْيَاهُمْ إِنَّ اللَّـهَ لَذُو فَضْلٍ عَلَى النَّاسِ وَلَـٰكِنَّ أَكْثَرَ النَّاسِ لَا يَشْكُرُونَ﴿البقرة: ٢٤٣﴾\nWaa Aayadda Laba boqol Afartan iyo Seddax (243). Ee suuradda labaad ee Qur’aanka “Suuratul-Baqara” Laashin: Filadheere laguma xujayn Suuradda oo dhan, ama Aayadda oo dhan. se waxa looga soo qabtay laba eray oo ah (وَهُمْ أُلُوفٌ ). si Macallin Xasan Filadheere Guusha iyo gaashaanka shiribka looga qaado, laakin Ilaahay ayaa hibo u siiyay hal-abuurnimo cuddoon ee Wuxuu sameeyay shax cajiib ah mar haddii xaraf Qur’aan lagu xujeeyay, xarafkii ku xigana aanu ahayn xaraf lagu shirbi karo wuxuu is la markiiba is tusay inow shiribka ka rogo, xarafka uu ku socday oo ahaa xarafka “A” oo ah shaqal una rogo xarafka “X” oo ah Shibbane si aan guusha looga helin wuxuuna ku hal celiyay:\n“Xabadka kamma xaarniyoo\nXadaral mowtiyeey xigtaa!”\nLaashin: Macallin Xasan Filadheere, wuxuu usoo qabtay asiguna labadii xaraf ee ku xigtay, ee ahaa: (حَذَرَ الْمَوْتِ). Halkaas waxaan ka ogaanaynaa inaan marna laga tanaasulayn qaafiyadda Shiribka iyo xaraf ilaalintiisa xitaa marka ay Qur’aanka iyo Diinta joogto. Sidaan soo xusay Laashin: Filadheere (A.U.N.). wuxuu beddelay xarafkii Shiribku ku agaasinnaa, ee ahaa xarafka (A) ee shaqalka ahaa, wuxuuna u beddelay Xarafka (X) oo ahaa Shibbane, waxaana keenaysa laba ujeeddo oo lagama maarmaan ah.\nTan kobaad: waa inow ka jawaabo shiribka lagu xujeeyay ee adag, misana Qur’aan ah.\nUjeeddada labaad: waa inaan shiribkiisu Deelqaaf noqon iyo wax lagu qoslo, waana meelaha la isku gaado, maxaa yeelay waxa laguu dhiibayaa ama laguu dhigayaa, “Qob Moos” si aad ugu sirgaxato haddii aadan aqoon buuran u lahayn shiribka. waana ay adag tahay shiribkaas kore inaad xarafka (A) uga jawaabto; maxaa yeelay kuma xigo, xaraf (ALIF). ah oo loo nisbayn karo. waana lagama maarmaan in aad beddeshaa, sidaas ayaana looga guulaysan waayay laashin: Macallin Xasan Maxamuud Maxamad “Macallin Xasan Filadheere” (A.U.N.).\nFG. Shiribka kore ee macallinka lagu hal xiraaleeyay seddax qaab ayaa loosoo weriyay laakin midda aan kor kusoo dhigay ayaa loo badan yahay, tusaale\n1.Adaa Alifya wow unkee\n2.Adayga aalli diidayee\nWahum-uluufun waa intaay?”\n3.Adaa Alifya Wow dhigee\n“Aw Xasan Dheere Aabbahaa\nIntaad ku aastayood ogayd?”\nWaxaa xifaaltan ka dhexayn jiray labadaan beelood ee walaalaha ah, ood wadaagtana ah waa Beesha Ciise Rati ee uu ka dhashay Macallin Filadheere iyo Beesha Kabaalle oo uu ka dhashay laashinka macallin Filadheere waydiinaya shiribkaas daandaansiga ah. Waa is ka caadi in qofka marka laga baqayo, daliil la keensado, iyo hindisaad, been abuur ah ama dhacdo la maqlay la naash-naashayo si mid run ah loogu ekaysiiyo. Waxaa la sheegay: Macallin Xasan Filadheere Aabbihii Maxamuud Maxamad (A.U.N.). ayaa wuxuu ku geeriyooday asigoo Muqdisho Safar usoo ah waddada dhexdeeda. waqtiga geerida ballan la ma lihid mana taqaannid xilliga ay imaanayso’e. Waxa Marxuumkii duugay, aasay, dadkii deriska la ahaa meesha uu ku dhintay, waa halkii mah-maahdu ahayd: “Mayd ma socdo ee qofkiisa socda” haddaba qoladaan uu xifaaltanku kala dhexeeyo ayaa dhacdadaan amarka Ilaahay ah oo hore u dhacdana og ayaa ku shirbay, shiribka aan kor kusoo xusay iyagoo uga dan leh ha niyad jabo illeyn si kale kulama shirbi kartiine, waxayna yiraahdeen, shiribka kor ku xusan: Laashin: Macallin Xasan Filadheere oo ahaa wadaad is ku kalsoon Ilaahayna ku kalsoon ogna sheekadu halka ay daaran tahay ayaa ugu jawaabay, Aabbahey:\n“Waxan ku aasayoon ogaay\nInaan adduun la sii arkayn!”\nMarkii uu sidaa yiri, laashin: Filadheere halkii cirka laga filanaayana ceeryaamo ka timid, ayaa sidii shiribka marba meel la saarayay, garabna uu ciid ka dhaartay, macallinkiina la hollin waayay waxa markaan shiribkii caay u beddelay laashin ka mid ahaa qoladii loo yimid oo asigu raadinaya waddo iyo wadiiqo uu Macallinka uga guulaysto, shallaay ayaase ka danbayn doona’e wuxuu ku shirbay, Macallin Xasanow:\n“Looxyaale Lo’ ka soo fushaa\nLiqaysay Lafti Aabbahaa!”\nWaa dulmigii ugu dambeeyay ee qof lagu maago. Waxase caado ah marka aad sooyaalka dib u raacdo, ninkii laga yaabo suugaantiisa iyo awoodda curintiisa waa la caayi jiray. Aan tusaale usoo qaato: dhacdo suugaaneed dhex martay Cali Jaamac Haabiil iyo Sayd Maxamad Cabdulle Xasan ammin laga joogo Seddax Qarni iyo googo’ markii uu ka yaabay gabayada Cali Jaamac Haabiil ayuu Sayd Maxamad Cabdulle Xasan wuxuu go’aan saday inow caayo, abwaankaas gabaga uga yaabiyay, si uu uga debciyo waranka uu wadnaha uga haayo, wuxuuna ku gabyay:\nIidoorka hoosada Berbera ka hawisaa hay leh\nHarag uraya Muusaa Carrihii hoodin jiraybaa leh\nXaal hadura Habar Yoonis iyo herer nin joogaa leh\nHadduu awrku heeryada ka rido hoogay Arabbaa leh\nHilib quruna Gadabuursigii haysan jireybaa leh\nCiisaha baqtiga hiigayiyo haqay midgaanbaa leh\nHuuraale Cali Jaamac iyo huluq dameerbaa leh.\nHalkaas Sayidku wuxuu u gefay Qabiillo badan oo Soomaaliyeed xeendaabka dagaalkana aan ku jirin, ujeeddaduna waxay ahayd inow yimaado baydka ugu dambeeya ee ah:\n“Huuraale Cali Jaamac iyo huluq dameerbaa leh.\nU fiirso Sayidku markii uu waayay wax uu ku caayo ninkaas gabayga uga yaabiyay ayuu ku sheegay inow haysto “Aalad halis ah” kuma simine wuxuu yiri: “Dameerka ayuu la aalad yahay:\nCali Jaamac Haabiil asiguna kama uu harine wuxuu ugu jawaabay:\nHuluq dheeridaydiyo siduu ku arkay hoostayda\nMa haweenaydii aan qabaa hooge laga yaabye.\nKusii dheeraan maayo laakin waxaan usoo qaatay inay ahayd caaydu waddada kaliya ee ninka laga baqayo lagu waabin jiray. ee aan usoo laabto Jawaabtii uu ka bixiyay shiribka sare ku xusan Laashin: Macallin Xasan Filadheere(A.U.N.). Macallinku uma caaytamin sidii qolooyinka aan soo sheegay, illayn waxa hortaagnaa macnaha iyo masuuliyadda Diineed ee looga bartay, iyo kalsooni uu ku qabay in lagu been abuuranayo, ninkii lafihii Aabbahaa ayaa lo’du cunaysay ku yirina wuxuu ku habaaray shirib sooyaalka galay ninkiina aanfa iyo cudur adduun oo ku dhacay ku noqday, wuxuuna ku shirbay, Laashin: Filadheere\n“Docaad iga duleelisee\nDarab saqiirku kaa dislay!”\nDarab saqiirka waxa la yiraahdaa: “Kaadida” waxaana la sheegay: markii uu sidaas ku yiri Macallin Filadheere in ninkii laga waafaqay is la goobtii oo kaadidii ka soo daysatay, ilaa uu ka geeriyoodana ka dislay haysay, waana dhacdo la arkay oo run ah. Halkaas waxaan ka fahmaynaa in macallinku ahaa dulmane la gardarraysanayo, iyo xalaal quute mustajaabu dacwa ah oo Ilaahay ka aqbalay wixii uu ninkaa ku inkaaray; waa kii xadiisku ahaa: “Ducada dulmanaha la ma soo celiyo” waxaan raadraaca ku helay inaan markaas kaddib Macallinka lagu dhihin shirib iyo hadal ku saabsan, dhacdooyinka laga soo weriyay aabbihii Eebbe ha u wada naxariistee!”\nhalkaas ayaan kusoo koobayaa Shiribyada Macallinka oo aad u tira badan dartood, waxaanse kusoo qaadan doona dhowrka qormo ee noo xigi doonta haddii Rabbi idmo


Shirkii Puntland ka dhacay Ma Wadatashi buu ahaa Mise Kalatashi !! | Baahin Media Warka Somalia iyo Somalida\nWARARKA MAANTA Shirkii Puntland ka dhacay Ma Wadatashi buu ahaa Mise Kalatashi !!\nShirkii Puntland ka dhacay Ma Wadatashi buu ahaa Mise Kalatashi !!\nWaxaa magaalada Garoowe ku soo dhamaaday shir loogu magacdaray “Shirka Wadatashiga Puntland” oo uu soo agaasimay maamul-goboleedka Puntland ee Soomaaliya, kaas oo ay ka soo qayb galeen siyaasiyiin kala aragti duwan, qurbo joog, aqoonyahano ku kala tagsan jiheynta siyaasadda Puntland iyo tan Soomaaliya, iyo qaar ka mid ah isimada deegaanadaas.\nUjeedadda shirka waxaa lagu sheegay wadatashi reer Puntland ka yeelanayaan tayaynta hay’adaha maamulka Puntland, iyo adkaynta midnimada dowladnimada Soomaaliya!\nShirkaas oo socday muddo seddax cisho ah, waxaa gunaanadkii laga akhriyay “Warmurtiyeedka Shirka” oo ka kooban 11 (kow iyo toban) qodob oo dhammaantood ka turjumayey aragtida hal dhinac, oo ah mucaaradka dowladda dhexe. Waxaan tixgelin la siin aragtiyada ay qabeen mucaaradka gudaha ee ku kacsan maamulka hadda ka jira Puntland, muxaafadka dowladda dhexe, iyo aragtida isimada oo ahayd in meel dhexe la iskugu yimaado.\nQodobbada Shirka Garoowe laga soo saaray waxay ahaayeen kuwo lagu taageerayay mowqifka ay maamulka Puntland ka qaadatay ismarin-waaga kala dhaxeeya dowladda dhexe.\nIntii uu meerinayey qodobbada shirka Mudane Cabdi Faarax Juxa, waxaa shirka si cadho ah uga baxay xubno iskugu jiray wasiirro iyo xildhibaanno, kuwaas oo dhamaantood ka tirsan dowladda dhexe. Taasi waxay muujinaysa inaan la tixgelin aragtidooda.\nHadabba, ujeedadda shirka ma waxay ahayd wadatashi mise kalatashi?\nMarka la darso nuxurka qodobbada laga soo saaray Shirka waxa loo fasiran karaa maamulka Puntland inuusaan aqoonsanayn hay’adaha saldhigga u ah jiritaanka dowladnimada Soomaaliya oo ah labada gole (aqalka sare iyo golaha shacabka) ee baarlamaanka Soomaaliya. Maadaama aysan oggolayn sharciyada ay ansixiyeen labada aqal, islamarkaasna uu saxiixay Madaxweynaha Jamhuriyadda Federaalka Soomaaliya.\nGo’aannada Shirka waxay aad ugu dheeraadeen dhaliilaha Dowladda Federalka oo dhan walba ah, waxayna siinaayaan talooyin cad cad maamul gobolledka Puntland. Waxayna siinayaan tallooyin cad cad, kuwaas oo ay ku cad yihiin kow iyo tobanka qodob.\nHaddaan soo qaadno qodobka 4aad oo cinwaankiisu yahay “Xiriirka Dawladda Federaalka” wuxuu taabanayaa laba qodob oo ah kuwa ugu daran oo kala ah: (b) Dastuurka ay labada Gole ansixiyeen; iyo t) Sharciga Dooroshooyinka.\nGo’aannada Shirka waxay dhaliilayaa hanaanka dibu-eegista Dasruurka, iyagoo ku eedeyey inay Dowladda Federalka “si ula kac ah” u baalmartay hannaankii lagu heshiisay ee dibueegista dastuurka, taas oo ah in la tixgelin inay Maamul goboleedyada ka mid noqdaan Guddiga Madaxbannaan ee dibueegista dastuurka.\nShirka wuxuu ku “baaqaayaa kuna adkaynaayaa Maamulka Puntland in dib-u-eegista Dastuurka DFS dib loo dhigo ilaa muddo-xileedka dawladda imanaysa ka dib doorashada 2020/2021, si loogu helo waqti waafi ah iyo wada tashi buuxa.”\nXagga Sharciga Doorashooyinka waxuu go’aanka Shirka noqday in sharcigan uu leeyahay “caqabado aasaasi ah oo aan la aqbali karin una cuntami karin mustaqbalka Dalka Soomaaliya.” Inkastoo go’aanka u tixaayo afar qodob, haseyeeshee laalistiisa waxaa sabab u ah: Inuusan ka gudbin nidaam beeleedka; iyo in dalkaba dhamaantii uusan ku jirin gacanta dawladda.\nShirka wuxuu ku go’aan-talinaayaa baaqa qodobka 5aad kasoo qoraya in “Saaamilayda Siyaasadda isugu yimaadaan shir wada tashi si looga heshiiyo qaabkii loo qaban lahaa doorashada 2020/2021.” Taasoo caddaynaysa in shirka uu ka soo horjeedo inay qabsoonto doorasho qof iyo cod ah, dhamaadka muddo xileedka baarlamaanka.\nShirka wuxuu qodobka 7aad ku dhaliilay dhismaha, qalabaynta iyo hoggaanka ciidanka la dhisay wuxuuna ku tilmaamay inay “dawladdu dhisayso ciidan dhinac u raran oo aan isu-dheellitirmayn khatarna ku noqon kara amniga, xasillonida, iyo wadajirka dalka.” Sidaas daraaddeed, shirka wuxuu kula talinaayaa “maamulka Puntland inay xisaabtan dhab ah la gasho Dawladda Federaalka iyo dawladaha gacanta ku siiya.”\nWaxaa kaloo muuqda in shirka uusan u bogin siyaasadda dayn cafinta ay garwadeenka ka tahay dowladda dhexe. Shirka wuxuu si qeexan uga horimanaya wadiiqada ay Dowladda Federalka u martay dhismaha ciidanka XDS. Dib u dhiska ciidamka iyo deyn cafiska waxaa lagu tilmaamay guulo ay gaartay xukuumadda, sida ay qireen beesha caalamka iyo shacabka Soomaaliyeed!\nHaddaba, dad badan ayaa isweydiinaya waa maxay welwelka haya madaxda maamul-goboleedka Puntland?\nFalanqeeyaasha siyaasadda Soomaaliya ayaa rumeysan in maamulka Puntland cabsi ay ku abuurtay dadaalka dowladda dhexe ku doonayso inay dalka ka dhismaan maamul goboleedyo wadashaqayn dhow la yeesha xukuumada dhexe, iyo gadoodka shacabka Puntland, gaar ahaan haweenka iyo dhallinyarada.\nWaxaa xaqiiqa ah in maamulayaasha Puntland aaminsan yihiin, in kacdoon bulsho xukunka looga tuuri doono hoggaanka Puntland, haddii meesha laga saaro maamulka Axmed Madoobe oo awooddiisa lagu soo koobay gobolka Jubbada Hoose ahna midka keliya ee ku haray bartamaha iyo koonfurta Soomaaliya ee aan wadashaqaynta la lahayn xukuumadda dhexe.\nXigmad Soomaaliyeed ayaa odhanaysa “Nin aan kuu furi doonin yuusan kuu rarin”\nPrevious articleDHAGEYSO:Kenya oo qaadka kusoo gelisay Soomaaliya qaab aan hore loogu aqoon iyo…\nNext articleOgow Halista Lacagaha gacanta lagu qaato u leeyihiin Faafida Cudurka Caronavirus\nMadaxweynaha Galmudug Oo Dib Ugu Laabtay Dhuusamareeb kana hadlay Shirka Dhuusamareb 3\nDHAGEYSO: Xaaf Oo Looga Digey Dhismaha Maamul Ka Madax Banaan Kan Galmudug\nXOG: Villa Soomaaliya Oo Dabcisay Siyaasadeeda Ku Wajahan Mucaaradka\nNin toogtay Carruur uu awoowe u ahaa..\nDHAGEYSO: Xildhibaan Warsame Joodax Oo Dhaawac Isagoo Ah Wareysi Bixiyey & Fariin Culus Uu Udiray Dawlada Federaalka\nAl-Shabaab Oo Labo Maalin Ka Dib Sheegtay Qaraxii Lagu Hoobtay Ee Ka Dhacay Muqdisho\nMareykanka oo DF ku cadaadiyay in la dejiyo xiisadda kala dhaxeysa kenya & hal arin oo farmajo loo sheegay\nMuxuu yahay Nuxurka heshiiska ay kale saxiixdeen Xukumadda Soomaaliya & iyo Midowga Yurub?\nAKHRISO: Khudbadihii laga jeediyay Shirka Arimaha Somalia Brussels..


Diseases and Conditions > Cudurrada Maskaxda\n* Waa qof beenta aan ka dhowrsan, weliba beentiisu ay tahay mid khiyaano ku maldahan oo dadka badankiis aysan fahmi karin, way u sahlan tahay inuu been isdaba joog ah uu abuuro isagoo aan ceeb u arkin in lagu fahmo iyo in kale.\n* Waa qof ballan kabaxu u sahlan yahay, waxaad isku ogaydeen lidkeeda ayuu samayn karaa dhinac guur, sharci iyo hashiisyo ganacsi intaba. shuruucda bulshada u dagsan qiimo uguma fadhiso, laakiin wuu ku danaysan yaqaannaa, qof la dulmiyane wuu isku ekaysiin karaa.\n* Waa qof jecel si uu danahiisa u gaaro inuu ku tunto xuquuqda dadka kale, wuxuu sheegan karaa guul uusan isaga soo hoyin, xuquuqda dadka la shaqeeyo ama u shaqeeyane wuu ku tuntaa, weliba isagoo adeegsanayo khiyaanooyin si aan looga dacwoonin.\n* Waa qof dhacdhac badan khaasatan dhinaca haweenka, wuxuu haweenka u adeegsadaa sidii qalab uu isaga leeyahay oo kale, wuuna ku takrifalaa, wuxuuna la soo baxaa caadooyin qalloocan oo dhinaca jinsiga ah oo bulshadu la yaabto.\n* Waa qof khalad walba oo ka dhacyo iska leexiyo oo dadka kale u saariyo, waxaa laga yaabaa saaxiibkiis inuu dusha kaga tuuro danbi uu isaga lahaa.\n* Waa qof dabci kulul, xanaaq badan, qofkuu daba dhigto kama haro, cafintu way ku yar tahay.\n* Waa qof maskaxdiisa u adeegsado si uu cadawgiisa u jabiyo, asxaabtane u sasabto, wuxuu isku diri karaa dad isjecel, hadalladiisane siduu rabo ayuu u qalloocin karaa, sidaa darteed wuu ku guuleysan karaa hadafkiisa ganacsi isagoo jid walba u mari karo isagoo aan fiirin xuquuqda bini'aadanka iyo sharciga dunida.\n* Wuu qof ku fiican sasabashada iyo seex-seexashada markuu dan kaa leeyahay, wuu ku faaninayaa, meel sarane wuu ku geynayaa intuu danahiisa ka gaarayo, kadibne wuu kugu dul soconayaa.\n* Waa qof aad iskula wayn, inuu isfaaniyane jecel, waxaa laga yaabaa inuu iska sheego wax dadku layaabaan ama ku qoslaan, kamana xishoodo sheegashadaas.\n* Waa qof mskaxdiisu dhalanteed ka buuxdo sidainay u sugnaatay, guul, awood, caqli, qurux iyo jacayl. wuxuuna badanaa adeegsadaa erayo tilmaamayo arrimahaas.\n* Waa qof aaminsan inuu dadka kale ka duwan yahay oo "special" ah oo ay fahmi karaan kaliya dadka isaga la siman.\n* Waa qof naxariista iyo beerjileecnimada ku yar tahay, wuuna iska ilaaliyaa in laga dareemo inuu qof kale u baahan yahay ama danahiisa ay meel kaga xiran tahay.\n* Waa qof la maamulan karo ama lagu adeegan karo haddii dabcigiisa la barto, sababtoo ah waxyaabaha uu jecel yahay ayaa siriq loogu dhigaa.\n* Waa qof aaminsan in laga maseersan yahay ama la xasdayo maadaama uu aaminsan yahay inuu heer ka gaaray nolosha, waana sababta keenayso inuu dadkoo idil la dagaallamo isagoo aan kala garanayn kan saaxiibka ah iyo kan cadawga ah.


> Resource > iPad > Sidee soo celinta iPad Mini ka kaabta iPad / iPhone / Lugood\nMa suurogalbaa in la soo celiyo mini iPad kaga imaanayo iPad?\nIyadoo ah ee qalabka cusub ee Apple, in badan oo taageerayaasha Apple qaban in ka badan hal ama laba qalabka macruufka in ay gacanta. Markii ay ku raaxaystaan qalabka cusub, waxaa sidoo kale waa arrin kale oo iyaga ku hareeraysan, sida ay u soo celin kartaa qalabka la hayaan kala duwan? Tusaale ahaan, waxaa suurtagal ah in la soo celiyo mini iPad kaga imaanayo iPad, sida iPad 2? Ama ka iPhone ama Lugood gurmad soo celin iPad mini?\nJawaabtu waa HAA. Dhab ahaantii si toos ah aad u soo celin kartaa iPad mini ka iPad gurmad la Lugood. Just samee sida aad ka gurmad u gaar ah oo ku saabsan Lugood soo celinayo iPad mini. Waxanu wuxuu ka mid waxaad u baahan tahay in fiiro gaar ah waa in dib u samayn xog muhiim ah oo ku saabsan iPad mini ka hor inta aadan soo celin, waayo, xogta hadda waa inay gebi ahaanba tirtirayaa iyo bedelay. Haddii aad dooneyso inaad ogaato content gurmad ugu horeysay, waxaad isticmaali kartaa Wondershare Dr.Fone ee macruufka (Mac iPhone Data Recovery) , ama Wondershare Dr.Fone ee macruufka (iPhone Data Recovery) (Windows), oo ha waxaad ka akhrisan kartaa oo dhan ku jira gurmad ka hor soo celiyo, oo ay ku jiraan hayaan ee iPad , iPhone iyo iPod taabto.\nFiiro gaar ah: Si aad u aragto in aad gurmad file, aad kor ku soo bixi kartaa barnaamij kasta, u ah dhamaan ogolaado in aad ka akhrisan files raad raac ah oo iPad, iPod iPhone iyo taabashada.\nHadda, bal aynu hubiyo sida aad wax ka akhrisan kartaa nuxurka gurmad ka hor inta aadan ka gurmad iPhone / iPad / Lugood soo celin iPad mini. Isticmaal version Windows u leedahay in isku day ah. The version Mac si dhab ah u shaqeeyo si la mid ah.\nStep1. Orod barnaamijka iyo dooran gurmad ah\nKa dib markii socda barnaamijka, dooro ka soo kabsado Lugood ee kaabta File dusheeda, oo waxaad heli doontaa suuqa kala hoose. Halkan oo dhan files gurmad kombiyuutarka waxaa si toos ah helay. Dooro mid aad rabto in aad ku eegaan oo guji Start Scan si ay u soo saaro.\nStep2. Waraaqda gurmad ah u helaan\nKa dib markii faylka gurmad waxaa bixiyay, waxaad heli doontaa warbixin soo socda. Dhab ahaantii, waxaad ku eegaan kara waxa ku qoran waqtiga sawirka. Dhinaca bidix, waxaad dooran kartaa qeybta kasta oo si ku eegaan faahfaahinta ku saabsan xaq. Markaasuu iyaga doortaan oo guji Ladnaansho iyaga badbaadiya on your computer.\nHadda waxaad ka akhrisan kartaa files gurmad on your computer. Waxa kale oo xiriir ah la badbaadin karaa on your computer saddex qaabab kala duwan, HTML, VCF iyo CSV. Sida waxyaabaha ku jira qoraalka kale, waxaad iyaga ku badbaadin karaan sida HTML files, oo waa ku weyn yahay, waayo, akhriska iyo daabacaadda. Ka dib markii in, waxaad go'aansan kartaa haddii aad doonaysid in aad soo celinayo iPad mini ka raad raac ah oo iPad, iPod iPhone ama taabashada.


Sawiro : Madaxweyne Farmaajo oo si weyn loogu soo dhaweeyey magaalada Bosaso - BAARGAAL.NET\nBoosaaso farmaajo soo dhawayntii farmaajo\nSawiro : Madaxweyne Farmaajo oo si weyn loogu soo dhaweeyey magaalada Bosaso\n✔ Admin on January 11, 2018 0 Comment\nMadaxweynaha Jamhuuriyadda Federaalka ah ee Soomaaliya oo booqasho ku jooga Puntland, Soomaaliya ayaa maanta soo gaaray xarunta ganacsiga puntland ee Boosaaso.\nMagaalada Boosaaso ayaa si weyn loogu soo dhaweey wefdiga Madaxweynaha SoomaaliyaWafdiga madaxweynaha safarka ku wehlinaya waxaa ka mid ah madaxweynaha Puntland Dr. Cabdiweli Maxamad Cali Gaas, wasiiro iyo xildhibaano ka kala tirsan Golayaasha kala duwan ee Dowladda Federaalka Soomaaliya iyo Puntland.\nBulshada qeyabheeda kale duwan oo gacmaha ku sida calanka Soomaaliya iyo kan Puntland ,isla markaana taagan hareeraha waddooyinka magaalada iyo mas’uuliyiin ka tirsan Puntland ayaa Madaxwynaha Jamhuuriyadda Federaalka Soomaaliya iyo wafdigiisa si heer sare ah ugu soo dhoweeyay magaalada Bosaso.\nMadaxweynaha ayaa sheegay in sanadkan 2018 uu noqonayo sanadkii dib u heshiisiinta shacabka Soomaaliyeed, safarkiisuna uu salka ku hayo nabadeynta iyo la tashiga shacabka.\nMadaxweyne Farmaajo ayaa inta uu safarka ku jiray waxa uu dhagax dhigay waddo laami ah oo isku xireysa Kalabeyr ilaa caluula.\nMadaxweyne Maxamed Cabdullaahi Farmaajo oo kulamo wada tashi ah la qaadanaayey masuuliyiinta iyo odayaasha deegannada uu socdaalka ku maray ayaa sheegay in dowladda Federaalka ay si dhow ugala shaqeynayso Dowlad Goboleedka Puntland daadejinta adeegyada bulshada ee Dowladda Federaalka Soomaaliya ay u qorsheysay deegannadaas.\nhalkan ka daawo sawirada soo dhawaynta\nBoosaaso|farmaajo|soo dhawayntii farmaajo|


Idaacadda Sweden Oo Ka Warrantay Xaaladda Bani Aadamnimo Ee Ka Jirta Xabsiga Haweenka Gabiley | Foore News\nHome Warar Idaacadda Sweden Oo Ka Warrantay Xaaladda Bani Aadamnimo Ee Ka Jirta Xabsiga...\nIdaacadda Sweden Oo Ka Warrantay Xaaladda Bani Aadamnimo Ee Ka Jirta Xabsiga Haweenka Gabiley\n“14 Ka Mid Ah Xabsiyada Somaliland Ma Buuxiyaan Shuruudaha Ugu Yare Ee Qaramada Mudoobay U Dejisay Daryeelka Dadka Xabsiyada Ku Jira” ..Idaacadda Sverigesradio\nStockholm (Foore)- Idaacadda Waddanka Sweden ee lagu magacaabo sverigesradio waxa ay Warbixin Bani aadamnimo ka diyaarisay Xabsiga Magaalada Gabiley gaar ahaan qaybta Haweenka oo ay ku jiraan maxaabiis haween ahi.\nWarbixintan oo ay diyaarisay haweenay lagu magacaabo Muna Ismaaciil Jaamac oo ka shaqaysa idaacaddaasi waxa ay u kuur gashay xaaladda Bani aadamnimo iyo duruufaha nololeed ee haweenka Maxaabiista ah ku haysta Jeelka Magaalada Gabilay waxaanay qaarkood ka cawdeen xagga fayo-dhawrka iyo duruufaha ku haysta.\nWarbixintan oo ku baxday Luuqadda Afka Swedish-ka waxa lagu yidhi sidan: “Ku dhawaad midkoodna 14 ka mid ah xabsiyada Somaliland ma buuxiyaan shuruudaha ugu yar ee Qaramada Midoobey ay u dhigtey daryeelka dadka xabsiyada ku jira”. Sidaasi waxa lagu qorey bogga rasmiga ah ee Raadiyowga Sweden oo war-bixin socotey 8 daqiiqo kaga warramay xaaladda Xabsiga haweenka ee Magaalada Gabiley.\nWarbixintu waxa ay sheegaysaa in Makhsino yar yar ay 15 illaa 20 haween ah la isugu geeyey. Makhsinku wuxuu urayaa kaadi sababta oo ah musqushii oo bila albaab ah ayaa u dhow.\nDumarka qaar waxa ay ka cabnaya xanuuno jidhka kaga dhacay nadaafad darro awgeed.\nWar-bixinta waxa lagu waraystay qaar ka mid ah dumarka xidhan. “Aniga waxa la igu eedeyey xashiishad sanad iyo dheeradna waan xidhan wali caruurtaydii oo 7 ah lama kulmin, aad baan ugu dhibaataysanahay” ayey tidhi mid ka mid ah haweenka maxaabiista ah oo u warramaysay sverigesradio.\n“Radio-ga Sweden oo booqdey Xabsigu waxa uu wareystey Faadumo Maxamed oo ka tirsan ilaalada xabsiga waxaanay tidhi sidan: “Waxa ugu badan ee lagu soo xidhey dumarka waa khamri oo sadex sano iyo sadex million sl shilling oo ganaax ah. Xataa haddii Haweenaydu dhammaysato muddada xabsiga kama bixi karto xabsida illaa inta ay bixinayso lacagta ganaaxa ah ee dowladdu rabto. Dumar badan ma bixin karaan ganaaxa sidaa darteedna way ku sii jiraan xabsiga “Sidaa waxa tidhi Faadumo oo ka mid ah waardiyayaasha xabsiga.\nDumarka haddaba wakhtigoodii dhammaystay ee lacagtii ganaax ahayd waayey meel ay ka keenaan waxa ka mid ah Faadumo Cabdiqaadir. Faadumo waxa lagu soo eedeyey inay dahab xadday, muddadii xabisga lagu xukumey way dhamaysatey laakiin siday sheegtey wali way ku jirtaa xabsiga sababta oo ah waxa laga rabaa inay bixiso ganaax lacageed in ka badan 4000 oo dollar si ay u baxdo. Waxay sheegtey in caruurteedii la geeyey xarunta agoomaha, sidoo kalena aanay awoodi karin inay bixiso lacagtaasi ganaaxa ah.\nGabadh kale oo iyaduna xabsiga ku jirtaa inka badan sannad wali lamay kulmin caruurteeda oo 7 ah sida ay sheegtey.\nXafiiska Daryeelka Maxaabista\nXafiiska daryeelka maxaabista ee Stockholm waxa ka socda qorshe lagu taakuleynayo xabsiyda Somaliland. Aase foshaug ayaa ku howlan qaabka uu noqon doono qorshahaasi. Maalgalinta qorshaha ayaa lagu qiyaaseysaa ilaa 12 million oo Lacagta Sweden ah Swedish crown.\nLacatas oo la filayo inay ka timaaddo hay’adda Sweden ee Gargaarka caalamiga ah ee loo yaqaano SIDA. https://www.sida.se/Svenska/\nLacagta ayaa loo kala qaybin doonaa 3 sano oo ka bilaabma sanadkan aynu ku jirno ee 2020. Qorshaha Mashruucan waxa ku jira ina la tababaro dumarka askarta ah ee ka shaqeeya Xabsiyada oo aan iyagu wax aqoon iyo tababar ah ka helin dowladda.\nHaweenayda lagu magacaabo Aase Fosshaug oo ku takhasustey xidhiidka wada shaqaynta daryeelka maxaabista ee caalamiga ah oo sverigesradio la hadlaysay ayaa tidhi ” waxa la isku waafaqey adduunka adeegga ugu yar ee loo fidin karo maxaabista, waxaana ugu muhiimsan in dadka xabsiga ka shaqeynaya aqoontooda kor loo qaado. Waxa Sweden ka imanaya dad ku takhasusey arrimha daryeelka maxaabista oo tobabarro iyo talo bixin u fidin doona shaqaalaha.\nAase Fosshaug oo ka warramaysay waxyaabihii ay ku soo aragtay markii ay booqatey xabsiga Gabiley qaybta haweenka ayaa tidhi: “Dhibaatada ugu weyni waxa ay tahay in dumarku iftiinka cadceedda arkaan wax ka yar hal saac maalintii inta kalena ay ku xeraysanyihin qolalka xabsiga. Marka ay soo baxaanna cadceedda iskuma dhigi karaan, waayo ragga ilaalada ayaa kolba soo galaya oo sii baxaya. Arrintaa oo ceeb ah adduunka intiisa kale.\nAase Fosshaug waxay ku soo gebogabeysay hadalkeeda “Daryeelxumada jeelasha oo lagu darey hogaamin xumada iyo shaqaale bilaa tacliin ah waxay khatar galinaysaa kuwa meesha ka howlgala iyo kuwa ku xidhan”\nGunaanadka war-bixin waxa hadashey Faadumo Maxamed oo xabsiga ka shaqo bilowday iyadoo 17 jir ah. Waxay sheegtey in aanay dhamayn Dugsiga hoose, aadna ay u doonayso inay barato sida looga shaqeeyo xabsiga. Iyadoo hadalka si wada ayey tidhi: “Waxa kaliya ee aan meesha ka qabtaa waa inaan albaab furo albaabna xidho, waxaan u baahanahay inaan waddanka sharcigiisa barto iyo sida loola dhaqmo maxaabiista.\nPrevious articleDawladda Shiinaha Oo Hanjabaad Kaga Jawaabtay Heshiiskii Ay Wada Galeen Somaliland Iyo Taiwan, Sheegtayna Inaanay Cidna Ka Ogalaanayn Inay Dhulkeeda Soo Faragaliso\nNext articleXurguftii Siyaasadeed Ee Saxaabada: Muqadisnimada Mabaadii’da Ayaa Ka Mudan Meeqaamka Ashkhaasta (Qaybta 3aad): – Qalinka: Prof. Axmed M. Ismaaciil


MADAARKA CASUUSKA: WAA MAXAY, HALKAA LAGA HELAA DIGIR KHAFIIF AH IYO WAXA DHULKU YAHAY DHUL-BEEREEDKA? - SOOSAARKA DALAGGA\nWaa maxay basbaaska casaan iyo koritaanka guriga?\nBariis, oo inta badan laga helo isku dar ah leh basbaaska madow iyo cad, ma laha wax la sameeyo.\nBerry Tani waa midhaha geedka Shinus, kaas oo sidoo kale loo yaqaanno geedkii basbaas ama basbaaska Peruvian..\nWaxaa loo isticmaalaa cunto karinta oo lagu daro dhir udgoon iyo sidii goos gooni ah.\nWaxaa loo isticmaalaa ujeedooyinka daaweynta iyo qurxinta.\nWaxaad sii baran doontaa war dheeraad ah oo ku saabsan dhirta qalaad ee maqaalkan.\nBasbaas khafiif ah - waa maxay?\nBariiska casaanka waxaa laga soo saaraa laba nooc oo ah shinni - jilicsan (Schinus molle) iyo pistachio-leaved (Schinus terebinthifolius).\nMiraha geedahan waa kuwo yaryar, wareegsan, jilicsan, lafo adag gudaha.\nIn muuqaalka waxay u eg yihiin peppercorns, kaliya casaan casaan, taas oo ay ku helay magacooda - basbaaska casaan.\nShinus waa xubin ka mid ah qoyska Sumach. Waxay leedahay qaab geed iyo geed, kora ilaa 6 m.\nShinus jilicsan (mol) - nooca ugu caansan. Geedkan oo leh taajkii dhoobada, wuxuu u eg yahay sariir.\nWaxaa ubaxyada ubaxyada ubaxyada, ubaxyada lagu soo ururiyey inflorescences qaab muuqaal ah. Miraha - jebin leh qolof jilicsan.\nWuxuu ka yimaadaa basbaaska casaan ka ah meelaha kulaylaha iyo subtropical ee Bartamaha iyo Koonfurta Ameerika. Wuxuu ku koraa Mexico, Brazil, Peru, Guatemala iyo wadamo kale.\nWaxaa badanaa loo isticmaalaa dhirta ornamental oo lagu beeray beeraha iyo jidadka.. Wuxuu si fiican ugu koraa magaalooyinka xeebta.\nUruurinta iyo soosaarka miraha\nKaliya miro aad u bislaaday ayaa la goostay.. Si loo badbaadiyo midabka casaan waa la qalajiyey by lagu keydiyo ama qasacadaysan - la qaado ama la cusbayn. Berry cusub ayaa lagu kaydiyaa wax ka badan lix bilood. Baaskiilada casaanka ah lama soo saarin (sida, tusaale ahaan, madow), maadaama ay tahay mid la isticmaali karo isla markiiba kaddib.\nWaxyaabo kale oo ka mid ah midhaha shinus waa saliid saliideed ah. Waxaa laga helaa miraha iyo qaybaha kale ee geedka iyadoo ay ku jirto maaddada "steam".\nTaageerida dhirta dhirta taranta ee guriga ayaa buuxin kara taayiradooda dallacaadda. Waxay ku koraan geed geedo qurxoon oo qurxoon, oo, xaaladaha qaarkood, waxay midho dhali doonaan. Waxaa la kori karaa bonsai.\nWaa muhiim! Casiirka ee afkoda iyo laamihiisa ee shinusku waa sun ama sunta keenta, waxay keeni kartaa dermatitis, marka lagu daro ubaxyada ubaxu waxay keeni karaan xasaasiyad.\nWaa suurtogal in la abuuro taayirro leh miraha - oo leh peppercorns casaan.\nWaxaa fiican in suuqa ka iibsan, sida ay u leeyihiin waayo-aragnimada beeraha ubax, waxay leeyihiin biqilka ka fiican.\nKa hor inta aan la beeray, waxay ku qoyan yihiin biyo maalin iyo waxaa lagu beeray qoyaan qoyan-peat isku dar ah 1 abuurka dheriga..\nWixii biqilka wuxuu u baahan yahay heerkul ah ilaa 20 digrii iyo iftiin wanaagsan. Bacriminta macdanta waxaa lagu daraa ciidda (30 g halkii 10 litir oo carrada ah).\nAbuuridda abuurka waxay sameeyaan dayrta.\nSi Shinos laftiisa u muujiyo dhammaan qurxinta, waa lagama maarmaan in la abuuro shuruudaha.\nXilliga xagaaga, heerkulka ugu fiican ee shinada waa 20-25 darajo, waxay u dulqaadataa si fiican u yareeya heerkulka ilaa 5-10 digrii. Xilliga xagaaga, dhirta waxaa lagu hayn karaa aqalka dhirta lagu koriyo.\nXilliga jiilaalka, waxaa lagula talinayaa in la geliyo aqalka dhirta lagu koriyo oo leh heerkul ah 10-15 digrii. Shinus waa in laga ilaaliyaa qoraalada, laakiin waxay u baahan tahay hawo qaadasho.\nBiyaha waraabka si dhexdhexaad ah, xataa xagaaga. Xilliga jiilaalka, waraabinta waxaa loo baahan yahay kaliya ka dib markii ciidda ku qoyaan.. Biyaha leh biyo jilicsan, heerkulka qolka.\nHalabuurka carrada ee shinus ma aha mid aad muhiim u ah. Inkasta oo uu dhirta jecel yahay bacrin, hodan ku ah ciidda dabiiciga ah lagu qaso ciid. Waa inay noqotaa dabacsan oo si wacan u miiray, Shinus uma dulqaadanayo qoyaankiisa.\nShinos, oo ah qof ku nool geedka caloosha, wuxuu jecel yahay iftiin dhalaalaya. Wixii isaga u gaar ah, waxaad u baahan tahay inaad doorato meel si ay u iftiimiso, laakiin aan qorraxda tooska ah ee toosan.. Waxaa si fiican u habboon daaqadaha koonfurta, galbeedka iyo bariga. Daaqada koonfureed ee waqtiga fiidkii pritenyayte ubax.\nFeed bacriminta bacriminta organic leh content leh nitrogen hooseeyo. Waa inay noqdaan kuwo isku bedelan dhismooyin macdan ah oo loogu talagalay dhirta gudaha. Dharka ugu sarreeya waxaa la sameeyaa oo kaliya xagaaga mar 2-3kii toddobaad kasta.. Inta kale ee sanadka, warshadda aan la bacrimiyo.\nWaxay ku beddelaan taayirka kaliya haddii dhererku yaraado isaga. Calaamadaha - isdhex galka xididdada jilitaanka dhulka. Goobta waxaa lagu beddelaa dhererka weyn ee baska, baska baska wuxuu ubaahan yahay sannadle ah qaliin, qof weyni wuxuu u baahan yahay 1 jeer 2-3 sano ...\nWaa muhiim! Ha iloobin inaad bedesho substrate inta lagu guda jiro qaliin.\nLagu faafiyo abuurka shinus (oo lagu sharaxay qaybta "Beer iyo beerasho"), gooyn yar iyo dhajinta.\nWaqtiga loogu talagalay qaadashada - horraanta gu'ga.\nGooynta waxaa la dhigayaa weel ku jira ciidda bacrin ah oo lagu hayo heerkul aan ka yarayn 20 darajo.\nKa dib markii rooting, waxay ku fadhiisteen dheriyo gooni ah. Mustaqbalka, waa inaad daryeeshaa sida geedka qaangaarka ah.\nUbax iyo fruiting\nInta lagu jiro ubax, dhirtu waxay ka dhigtaa caraf udgoon. Waxay ku duugmaysaa laga bilaabo Abriil ilaa Luuliyo.\nKa dib markii ubax geedis daray. Inta lagu jiro muddadan, jilboolhanka guriga ayaa si gaar ah loogu qurxiyo, iyada oo ay udub dhexaad u yihiin berry casaan ah oo ka soo horjeeda daaqsinka.\nWaa muhiim! Miraha cusub ee shinus aan la cunin cunto, waxay yihiin sun\nShinus waxay u dulqaadanaysaa manjooyin. Guriga, badanaa wuxuu u koraa sida liana. Si ay u baadho, waa la gooyn karaa, ka dibna waxay siin doontaa caleemo cusub. Meelaha magaaladu ay ku koraan sida geed cagaaran ama geedka, waxaa badanaa la jarjaraa, ka dibna si qurux badan u koraan.\nDhibaatooyinka iyo Cudurada\nShinos wuxuu ka duwan yahay difaac maskaxeed oo uusan ka cabsaneyn cudurka iyo cayayaanka. Dhibaatada kaliya ayaa noqon karta kallanaato. Waxay ku dhacdaa kiisaska bogga carrada ee dheriga.\nShinus waa warshad adag, isticmaalka qaabka loo yaqaan 'seasoning' waa mid gaar ah oo aan had iyo jeer badqabin.\nMeelaha koritaanka dabiiciga ah, waxaa si weyn loo isticmaalaa cuntada.\nCuntooyinka badan ee qaranka sida nacnaca, cabitaanka, macmacaanka ayaan sameynin iyada oo aan kaqeybqaadan..\nWaxay leedahay dhadhan macaan iyo dhadhan leh oo leh talooyin dabiici ah, juniper iyo calaamad muujinaya guntiga ka dib.\nMaadaama miro lagu daro kalluunka, khudradda, cuntada badda iyo hilibka. Waxay ka buuxsamaan salad iyo ku dar foosto.\nWaxaa ku jira rootiga "4 basbaas" oo ay la socdaan madow, caddaan iyo cagaar.\nLaabashada casaan-gaaban ayaa dhif u ah dhadhan iyo dhadhan. Si aad u kiciso, qoyaan digirta qalalan qalalan kulaylka dhexdhexaadka ah.\nBaaskiilada casaanka ah waxaa loo isticmaalaa isla markiiba ka dib marka la jiido, haddii kale waxay gebi ahaanba lumisaa dhadhanka.\nIsticmaal saliid muhiim ah\nSaliidaha muhiimka ah ayaa ku jira dhammaan qaybaha dusha. Waxay si weyn u isticmaalaan kondomoolojiyada, maadaama ay leeyihiin bogsasho, anti-cellulite, adkeynta iyo saameynta tayada. Waxaa loo isticmaalaa in lagu daweeyo herpes, finan, dermatitis iyo timo lumis..\nIntaa waxaa dheer, saliidda waxaa loo isticmaalaa in la qubaysto, duugo, lagu cadaadiyo iyo kobcinta kiriimka.\nSida dhirta daawada, basbaaska casaan waxaa loo isticmaalaa daaweynta arthritis, laabotooyinka, wadnaha iyo neefsashada. Isticmaalka tiro yar ayaa caadiyan u shaqeeya nidaamka habka dheef-shiidka, waxay ka caawisaa shubanka. Waxay leedahay antimicrobial iyo tonic properties..\nFiyuusta fitamiinada (C, B, PP iyo E) iyo macdanta (potassium, calcium, magnesium, zinc, iwm)\nHa isticmaalin basbaaska casaan ee dadka u nugul xasaasiyad. Tirada badani waa sun.\nHorumarinta basbaaska casaan ee guriga ayaa suurtagal ah oo kaliya ujeeddo qurxoon. Sida xawaashka, waxaad isticmaali kartaa oo kaliya miraha la warshadeeyey habka warshadaha.\nAkhriyaha oo xiiseynaya basbaaska casaan wuxuu xiiseyn karaa akhrinta noocyada kale ee basbaas iyo macluumaad guud oo ku saabsan:\nsharaxa, noocyada iyo sifooyinka wanaagsan ee warshadda;\nsii kordhaya ee lagu koriyo ah.


Ciidamada Nisa oo Gacanta ku Dhigay Kaydka Qaraxyada Al Shabaab ee Gobolka Hiiraan - Hablaha Media Network\nHMN:- Ciidamada Nabad Suggida qaranka ee Gobolka Hiiraan ayaa sheegay inay gacanta ku dhigeen Keyd badan oo waxyaabaha qarxa laga suubiyo, kuwaasi oo Al Shabaab ay ku keydsadeen deegaanka Ceel gaal ee Gobolka Hiiraan.\nHowlgalkan qorsheysan oo ciidamada NISA, ay ka fuliyeen Deegaankaasi ayaa waxa ay ku ogaadeen kadib maerkii dadka deegaanka ay ku soo war galiyeen kaydkaasi.\nSarkaal ka tirsan ciidamada NISA oo lagu magacaabo Xasan Kaafi Maxamed, ayaa Warbaahinta u sheegay xogta ay heleen ciidamada kadib inay ugu suuragashay soo qabashada keydkaasi qaraxyada ah.\nSarkaalka ayaa ku tilmaamay goobta ay qaraxyada ka soo qabteen inay aheyd Bakhaarka Qaraxyada Al Shabaab, deeganada kale ee Gobolada dalkana ay u sii gudbin jireen.\nUrurka Al-Shabaab ayaa qaraxyada waxa ay ku soo diyaariyaan Gobolada dalka Soomaaliya, kadibna waxa ay ku weeraraan goobaha ciidamada ay ka joogaan deegaanada Gobolka Hiiraan.


Daruurihii Madoobaa ee Wasaaradda Duulistu Waxay Dul Hoganayaan Daarta Madaxtooyada | Somaliland Post\nHome Maqaallo Daruurihii Madoobaa ee Wasaaradda Duulistu Waxay Dul Hoganayaan Daarta Madaxtooyada\nDaruurihii Madoobaa ee Wasaaradda Duulistu Waxay Dul Hoganayaan Daarta Madaxtooyada\nSida uu yahay dabciga ama sunaha siyaasadeed, qof kasta oo loo igmado inuu u adeego bulshada wuxuu noqdaa laba mid uun taas oo ah inuu ka dhaxlo magac iyo maamuus iyo inuu ka dhaxlo buug madaw oo taariikhda ma dhaaftada ah laga dheehdo. Masuulkani wuxu safka hore kaga jiraa siyaasiyiinta taariikhda maguuraanka ah kaa jira bogga madaw ee lagu xasuusto eex, caddaalad daro iyo musuq aan loo aabo yeelin.\nMaxamuud Xaashi Cabdi oo dhawaan loo magacaabay inuu noqdo wasiirka wasaaradda madaxtooyada wuxuu ahaa nin hore ugu soo jiray masraxa siyaasada oo aan ku cusbayn. Marka laga yimaado wakhtigii kala guurka ahaa ee burco ka ahaa maayirka ka arrimaya muddo dabadeed wuxuu noqday xubin golaha wakiilada ah, taas oo muddo markii uu ku jiray muujiyay hayb nacayb iyo is muujin ay weheliso ha lagu barto , inta badan waxa lagu xasuustaa inuu isku soo saaray hal haysyo beelaysan iyo mucaaridad xoogan oo ujeedada ka dambaysaa ahayd ha lagu barto , taas oo madaxweynihii wakhtigaas ee Cigaal (AHN) uu ugu wan qalay magaca usaam’e, haddiiba uu xaalkiisu halkaas marayo isla markaana uu Maxamuud Xaashi ahaa shakhis shacaa’irta islaamka iyo diintuba ka muuqato isu badalay in uu ka galgasho magacaas cusub ee isla markaan wuxuu meeshaba ka saaray wax alliyo wixii shacaa’ir islaami ahayd ee ka muuqan jirtay.\nLixdaa gu’ iyo gasiirkaa Madaxweye Siilaanyo xukunka dalka hayay xukunka Maxamuud Xaashi wuxuu ahaa wasiirada aanay taaban seeftu isla markaana leh awoodaha dheeraadka ah ee xigtonimo, hannaankiisa shaqo waxa bulshada soomaalilaand ku tilmaantaa in uu si khaldan u maamulay deeqdii kuweyd ee madaarada lagu hor marinayay taas oo aanay is lahayn cadadka uu wasiirku sheego in lagu dhisay iyo qaabka loo dhisay.\nWaxa kale oo maxamuud Xaashi lagu xantaa inuu yahay wasiir u badheedhay gacsiyo uu lugta kula jiro oo uu ka dhex fushaday wasaarada uu maamuli jiray kuwaas oo ay ugu waaweyn yihiin Kharashaka madaarka ku dhex jira, baarkinka baabuurta iyo shirkada duulimaadyada ee FLY Dubai.\nInta badan wasiir Xaashi waxa lagu sheegaa inuu yahay shakhsi ku xun balanta iyo qiimeynta bulshada, waxa inta badan dul hogata inuu yahay nin amaan jecel oo ku cadaadiya dadka ay wada shaqeeyaan inay amaanaan iska daa meel kale ee xataa marka aanay shaqada ku jirin ama mareegahooga ay gaarka u isticmaalaan inay ku amaanaan.\nDaruurihii musuqa iyo xoolo boobka qaranka ku astaysanaa maanta wuxuu galay qasrigii, talada laga daryniyoo ee sida xeedhada la wadaagana waxay gashay gacantiisa. Madaama madaxweyne Silaanyo tacabadani ka muqdo oo aanu tahli karin maamulka maalinlaha ee qaranka. qasrigii qaranka looga arrimanayay ee markiisii horeba heedadawga ahaa hadduu sii go’ay mar hadduu Maxamuudkii daruuraha madoobi dul hoganayeenba hogaanka u qabtay.